Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

iepirkuma komisijas

2025. gada 8.maija sēdē

Iepirkuma procedūras

“Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” projektēšana un autoruzraudzība”

identifikācijas Nr. RS/2025/27

**NOLIKUMS**

**Rīga**

**2025**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
   1. Iepirkuma priekšmets – būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” projektēšana un autoruzraudzība.
   2. Galvenais CPV kods: 71000000-8 (Arhitektūras, būvniecības, inženiertehniskie un pārbaudes pakalpojumi).

Papildus CPV kodi: [71320000-7](http://www.iub.gov.lv/iubcpv/parent/6945/clasif/main/) (Inženiertehniskās projektēšanas pakalpojumi), 71248000-8 (Projekta un dokumentācijas uzraudzība).

* 1. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
  2. Iepirkuma paredzamā līguma cena – 156 600,00 EUR, neieskaitot PVN.

1. **Iepirkuma identifikācijas numurs:** Iepirkuma identifikācijas numurs - RS/2025/27
2. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Māra Volkova, tel. +371 67104863, e-pasts – [Mara.Volkova@rigassatiksme.lv](mailto:Mara.Volkova@rigassatiksme.lv).

1. **Pretendenti**
   1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
   2. Pretendentiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
   4. Piedāvājumu variantu iesniegšana šajā iepirkuma procedūrā nav pieļaujama.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv) vai iesniedzot Elektronisko iepirkumu sistēmas e-konkursu apakšsistēmā iepirkuma procedūras profilā tam paredzētajā sadaļā.
   3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> vai Elektronisko iepirkumu sistēmas e-konkursu apakšsistēmā iepirkuma procedūras profilā.
5. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018. gada 4. septembra noteikumu Nr. 558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
   1. Iepirkuma procedūras piedāvājumi jāiesniedz **līdz 2025. gada 30. maija, plkst. 11.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
7. **Piedāvājuma derīguma termiņš**
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
8. **Piedāvājuma sastāvs**
   1. Piedāvājumi iesniedzami atbilstoši konkursa nolikumā iekļautajiem paraugiem. Pretendentu piedāvājums sastāv no:
      1. pieteikuma, kas sagatavots atbilstoši 1. pielikuma paraugam;
      2. pretendenta atlases dokumentiem, kas sagatavoti atbilstoši konkursa nolikuma 17. punktā noteiktajām prasībām;
      3. tehniskā piedāvājuma, kas sagatavots atbilstoši nolikuma 19. punkta prasībām;
      4. finanšu piedāvājuma, kas sagatavots saskaņā ar nolikuma 18. punktu atbilstoši 2. pielikuma un 4. pielikuma prasībām.
9. **Piedāvājuma apjoms**
   1. Pretendentam piedāvājums ir jāiesniedz par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
   1. **Iepirkuma priekšmets**: būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” projektēšana saskaņā ar projektēšanas uzdevumu (3. pielikums) un autoruzraudzības veikšana būvprojekta realizācijas (būvdarbu) laikā.
   2. **Tehniskā specifikācija –** būvprojekta izstrādāšana jāveic saskaņā ar Projektēšanas uzdevumu (nolikuma 3.pielikums), ievērojot Latvijas Republikas normatīvo aktu prasības. Būvprojekta realizācijas (būvdarbu) laikā autoruzraudzība veicama atbilstoši Ministru kabineta 2014. gada 19. augusta noteikumu Nr. 500 „Vispārīgie būvnoteikumi” prasībām.
   3. **Veicamo darbu apjoms** – darbu veidi noteikti Darbu daudzumu un izmaksu sarakstā (4. pielikums) un Projektēšanas uzdevumā (3. pielikums).
   4. **Iepirkuma līguma izpildes laiks:**

Iepirkuma būvprojektu izstrādes termiņš (ieskaitot Rīgas valstspilsētas pašvaldības Pilsētas attīstības departamenta atzīmes veikšanu par projektēšanas nosacījumu izpildi) – **ne ilgāk kā 12 (divpadsmit) mēneši** no līguma abpusējas parakstīšanas dienas.

Autoruzraudzības darba termiņš – visu būvprojekta realizācijas (būvdarbu) laiku līdz objekta nodošanai ekspluatācijā.

* 1. Iepirkumā paredzētie darbi jāveic saskaņā ar iepirkuma līguma projektā (5. un 6. pielikums) noteikto kārtību.
  2. Norēķini starp Pasūtītāju un izpildītāju par būvprojekta izstrādi tiek veikti iepirkuma līguma projektā norādītajā kārtībā.
  3. Norēķini starp Pasūtītāju un izpildītāju par būvprojekta autoruzraudzību tiek veikti autoruzraudzības līguma projektā noteiktajā kārtībā.
  4. Atkarībā no darbu nepieciešamības var tikt izmainīts plānoto darbu apjoms ar nosacījumu, ka minēto izmaiņu apjoms nesasniedz 10% (desmit procentus) no iepirkuma līguma summas.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 *euro*. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   3. Pretendents, kuram būtu piešķiramas iepirkuma līguma slēgšanas tiesības, tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   4. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.
   5. Pretendents tiek izslēgts no turpmākas dalības iepirkuma procedūrā, ja tiek konstatēts Sabiedrisko pakalpojumu sniedzēju iepirkumu likuma 48.panta otrās daļas 10.punktā minētais pretendenta izslēgšanas nosacījums. Ja tiek konstatēts šajā nolikuma punktā norādītais pretendenta izslēgšanas nosacījums, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta ceturtās daļas 4.punktā, 49.pantā paredzēto.
2. **Prasības profesionālās darbības veikšanā**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
   2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma cenas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
   3. Pretendentam vai, ja pretendents ir apvienība, tad visiem apvienības dalībniekiem kopā ir jābūt tiesībām veikt darbus (saskaņā ar Būvniecības likumu) elektroietaišu (līdz 1 kV un no 1kV līdz 35 kV) projektēšanas sfērā un elektronisko sakaru sistēmu un tīklu projektēšanas sfērā.

Ja pretendents ir apvienība, tad katram apvienības dalībniekam, ir jābūt tiesībām veikt darbus tajās jomās (sfērās), kurās, saskaņā ar noslēgto vienošanas starp apvienības dalībniekiem, apvienības dalībnieks ir apņēmies veikt projektēšanas darbus. Tiesības veikt darbus attiecīgajās jomās (sfērās) apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22. panta pirmo daļu un Ministru kabineta 2014. gada 25. februāra noteikumu Nr. 116 „Būvkomersantu reģistrācijas noteikumi” prasībām.

Ja pretendents (pretendenta dalībnieks) nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos projektēšanas darbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.

* 1. Ja pretendents vai apvienības dalībnieks ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus elektroietaišu (līdz 1 kV un no 1kV līdz 35 kV) projektēšanas sfērā un elektronisko sakaru sistēmu un tīklu projektēšanas sfērā.

Ja pretendents (pretendenta dalībnieks) ir ārvalstu persona un nav reģistrēts Latvijas Republikas Būvkomersantu reģistrā, bet konkursā iegūst tiesības slēgt iepirkuma līgumu, tad šim pretendentam (pretendenta dalībniekam) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.

1. **Prasības pretendenta tehniskajām un profesionālajām spējām**
   1. Pretendentam, vai, ja pretendents ir apvienība, tad vismaz vienam apvienības dalībniekam, ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir pieredze:
      1. vismaz 1 (viena) būvprojekta izstrādē, kur projektēta tramvaja vai trolejbusa kontakttīkla līdz 1 kV izbūve, pārbūve vai atjaunošana un būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā;
      2. vismaz 1 (viena) būvprojekta izstrādē, kur projektēta vismaz 1 (viena) 6 kV vai augstāka sprieguma apakšstacijas izbūve vai pārbūve ar nosacījumu, ka būvprojektā ir paredzēta vidējā sprieguma slēgiekārtu sekcijas un to nesošo konstrukciju un zemsprieguma slēgiekārtu sekcijas un to nesošo konstrukciju  pārbūve vai izbūve un kurā ir paredzēta attālinātās telemehānikas sistēmas izbūve, būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā. Pretendenta pieredze tiks uzskatīta par atbilstošu, ja šajā punktā norādītie projektēšanas darbi būs veikti viena būvprojekta ietvaros.
      3. vismaz 1 (viena) būvprojekta izstrādē, kur projektēta vismaz 500 m pazemes kabeļu elektrolīniju no 1 kV līdz 35 kV izbūve vai pārbūve un būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā.
   2. Pretendenta vai, ja pretendents ir apvienība, tad vismaz viena apvienības dalībnieka rīcībā jābūt:
      1. speciālistam, kuram ir būvprakses sertifikāts elektroietaišu (no 1kV līdz 35kV) projektēšanā un pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) būvprojekta izstrādē, kura ietvaros ir projektēta vismaz 500 m pazemes kabeļu elektrolīnijas no 1 kV līdz 35 kV izbūve vai pārbūve un būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā.
      2. speciālistam, kuram ir būvprakses sertifikāts elektroietaišu (līdz 1 kV) projektēšanā un pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) būvprojekta izstrādē, kura ietvaros ir projektēta gaisvadu elektrolīniju (līdz 1 kV), tajā skaitā, vismaz 5 kontakttīkla balstu un saistītās tramvaja vai trolejbusa kontakttīkla uzkarsistēmas izbūve vai pārbūve un būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā. Speciālista pieredze tiks uzskatīta par atbilstošu, ja speciālists būs ieguvis pieredzi viena vai vairāku būvprojektu ietvaros (saskaitot visus būvprojektu izstrādes ietvaros veiktos darbus ir jābūt pieredzei vismaz 5 balstu un saistītās tramvaja vai trolejbusa kontakttīkla uzkarsistēmas izbūves vai pārbūves projektēšanā).
      3. speciālistam, kuram ir būvprakses sertifikāts elektroietaišu (spriegums no 1 kV līdz 35 kV) projektēšanā un pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) būvprojekta izstrādē, kura ietvaros ir projektēta vismaz 1 (vienas) 6 kV vai augstāka sprieguma apakšstacijas izbūve vai pārbūve ar nosacījumu, ka būvprojektā ir paredzēta vidējā sprieguma slēgiekārtu sekcijas un to nesošo konstrukciju un zemsprieguma slēgiekārtu sekcijas un to nesošo konstrukciju  pārbūve vai izbūve, būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā. Speciālista pieredze tiks uzskatīta par atbilstošu, ja šajā punktā norādītie projektēšanas darbi būs veikti viena būvprojekta ietvaros.
      4. speciālistam, kuram ir būvprakses sertifikāts elektroietaišu (spriegums: līdz 1 kV ar sertifikācijas virzienu elektrotehniskās kontroles, vadības un automatizācijas sistēmas) projektēšanā **vai** būvprakses sertifikāts elektronisko sakaru sistēmu un tīklu projektēšanā un pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) būvprojekta izstrādē, kura ietvaros ir projektēta vismaz 1 (vienas) 6 kV vai augstāka sprieguma apakšstacijas attālinātās telemehānikas sistēmas izbūve, būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā.
      5. speciālistam, kuram ir būvprakses sertifikāts elektroietaišu (spriegums no 1 kV līdz 35 kV ar sertifikācijas virzienu kabeļlīnijas, transformatoru apakšstacijas un sadales punkti relejaizsardzība un automātika) projektēšanā.
      6. speciālistam, kuram ir būvprakses sertifikāts elektroietaišu (spriegums līdz 1 kV ar sertifikācijas virzienu zibensaizsardzība un pārspriegumaizsardzība) projektēšanā.

Pretendents atbilstību nolikuma 16.2.1., 16.2.2., 16.2.3., 16.2.4., 16.2.5. vai 16.2.6. punkta prasībām var pierādīt, iesniedzot informāciju par vieniem un tiem pašiem speciālistiem, ja šo speciālistu kvalifikācija un pieredze atbilst nolikuma 16.2.1., 16.2.2., 16.2.3., 16.2.4., 16.2.5. un 16.2.6. punkta prasībām.

* 1. Pretendenta vai, ja pretendents ir apvienība, tad visu apvienības dalībnieku kopā, rīcībā jābūt tehniskajam personālam un aprīkojumam (iekārtām, instrumentiem u.c.), kas nepieciešams kvalitatīvai un sekmīgai līguma izpildei.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti** 
   1. Ja pretendents ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 15.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 15.1.punktam pārliecinās attiecīgo informāciju, iegūstot publiskajā datubāzē.
   2. Ja pretendents ir apvienība, jāiesniedz apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums.
   3. Ārvalstu personai, ja tā nav reģistrēta Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt darbus iepirkuma priekšmetā paredzētajā jomā (sfērā) un šīs personas apliecinājums, ka gadījumā, ja pretendents tiks atzīts par konkursa uzvarētāju, tad tā apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai. Attiecībā uz Latvijas Republikas Būvkomersantu reģistrā reģistrētiem pretendentiem Pasūtītājs par šo pretendentu atbilstību nolikuma 16.1.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv))).
   4. Kopā ar piedāvājumu pretendentam jāiesniedz šādi “Pretendentu dokumenti”:
      1. Pretendentam jāiesniedz informācija par pretendenta pieredzi atbilstoši nolikuma 16.1.punktam, pēc šādas tabulas:

|  |  |  |  |
| --- | --- | --- | --- |
| Nr. | Pasūtītājs | Projektējamā objekta  nosaukums un objekta raksturojums | Izpildes termiņi  (no – līdz), norādot, kad saņemta atzīme par projektēšanas nosacījumu izpildi |
| 1. |  |  |  |

Pretendentam **obligāti jāpievieno** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta pieredzi nolikuma 16.1. punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām).

* + 1. Pretendentam jāiesniedz informācija par pretendenta speciālistu pieredzi atbilstoši nolikuma 16.2.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Izpildītājs  (projektēšanas organizācija) | Projektējamā objekta nosaukums  un objekta raksturojums | Izpildes termiņi  (no – līdz) norādot, kad saņemta atzīme par projektēšanas nosacījumu izpildi |
| 1. |  |  |  |  |

Pretendentam **obligāti jāpievieno** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta speciālistu pieredzi nolikuma 16.2. punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām).

* + 1. Pretendentam jāpievieno 16.2. punktā norādīto speciālistu apliecinājums par gatavību pildīt attiecīgā speciālista pienākumus, ja pretendents tiek atzīts par konkursa uzvarētāju, un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 16.2. punktā norādītajiem speciālistiem.
    2. Attiecībā uz ārvalstu speciālistu:
* kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt nolikuma 16.2. punktā norādītos pakalpojumus, un gadījumā, ja ar pretendentu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Pretendents nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Pretendentam jāiesniedz Pasūtītājam atzīšanas institūcijas izsniegta atļauja par īslaicīgo pakalpojumu sniegšanu (vai arī atteikums izsniegt atļauju), tiklīdz speciālists to saņems.
* ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālistu profesionālo kvalifikāciju sniegt nolikuma 16.2. punktā norādītos pakalpojumus un apliecinājumu, ka gadījumā, ja pretendents konkursā iegūst tiesības slēgt līgumu, līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.

Par speciālistu būvprakses sertifikātu esamību atbilstoši nolikuma 16.2. punktam, kuri būvprakses sertifikātu saņēmuši Latvijas Republikā, Pasūtītājs pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv))).

* 1. Pretendenta apliecinājums, ka tā rīcībā ir tehniskais personāls un aprīkojums (iekārtas, instrumenti u.c.), kas nepieciešams kvalitatīvai un sekmīgai iepirkuma līguma izpildei;
  2. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti, ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
  3. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
  4. Ja apakšuzņēmējs, kura veicamo būvdarbu vērtība ir vismaz 10 000 *euro* vai persona, uz kuru iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, veiks iepirkuma priekšmetā ietilpstošos būvdarbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā (kas dod tiesības veikt būvdarbus attiecīgajā sfērā (jomā)), saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus iepirkuma priekšmetā paredzētajā būvdarbu jomā (sfērā) un gadījumā, ja pretendents tiks atzīts par uzvarētāju, līdz iepirkuma līguma slēgšanai jāreģistrējas Latvijas Republikas Būvkomersantu reģistrā. Šajā gadījumā jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms (vērtība), un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.

1. **Finanšu piedāvājums**
   1. Finanšu piedāvājums jāsagatavo saskaņā ar Finanšu piedāvājuma formu (2.pielikums).
   2. Attiecībā uz **finanšu piedāvājuma** sagatavošanu pretendentam jāievēro šādi nosacījumi un jānorāda:
      1. visu paredzēto darbu (Darbu daudzumu un izmaksu sarakstā (nolikuma 4. pielikums)) kopsumma, kas jānorāda finanšu piedāvājuma veidlapā (2.pielikums)
      2. piedāvājuma cenu veidojošo atsevišķo izmaksu atšifrējums atbilstoši Darbu daudzumu un izmaksu sarakstam (4. pielikums). Izmaksās jāiekļauj visas nodevas, nodokļi un pārējās izmaksas, kuras ir nepieciešamas un saistošas pretendentam, izņemot PVN, kā arī pieskaitāmie izdevumi un pārējās izmaksas, lai nodrošinātu visa darba procesa izpildi. Visām izmaksām jābūt norādītām *euro.* Visām cenām un izmaksām darbu daudzumu un izmaksu sarakstā jābūt norādītām ar precizitāti 2 (divas) zīmes aiz komata.
2. **Tehniskais piedāvājums**
   1. Tehniskais piedāvājums pretendentam jāizstrādā, ņemot vērā Projektēšanas uzdevumu (3. pielikums), Darbu daudzumu un izmaksu sarakstu (4. pielikums) un līguma projektu (5.pielikums un 6. pielikums) nosacījumus. Tehniskajā piedāvājumā jānorāda informācija parpretendenta darba organizāciju, materiāltehniskiem un darbinieku resursi, kas tiks iesaistīti līguma izpildē.
   2. Tehniskajam piedāvājumam jāpievieno darbu izpildes kalendārais grafiks būvprojekta izstrādei, kurā norādīti būvprojekta izstrādes un saskaņošanas termiņi pa nedēļām (nenorādot konkrētus mēnešus, bet katram darba veidam norāda darba uzsākšanas laiku un darba pabeigšanas laiku). Darbu izpildes kalendārajā grafikā jāatspoguļo sekojoši projekta izstrādes posmi nedēļās:

* tehnisko noteikumu pieprasīšana;
* topogrāfija un inženierizpēte;
* būvprojekta risinājumu izstrāde katrai sadaļai;
* shēmu izstrāde;
* materiālu specifikācija;
* darbu un materiālu apjomi;
* kontroltāme;
* saskaņošana ar skarto inženierkomunikāciju turētājiem un Pasūtītāju;
* būvvaldē saskaņotā būvprojekta nodošana Pasūtītājam.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
   2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
   4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
   6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59. pantu.
   7. Komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
   8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
   1. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu un kvalitātes kritēriju.
   2. Saimnieciski visizdevīgākā piedāvājuma vērtēšanas kritēriji un to skaitliskās vērtības:

|  |  |  |
| --- | --- | --- |
| **Saimnieciski visizdevīgākā piedāvājuma novērtēšanas kritēriji** | | **Maksimālā skaitliskā vērtība** |
| **CE** | Pretendenta piedāvātā **kopējā** **līgumcena** (bez PVN). | **70** |
| **K1** | **Kvalitātes kritērijs** – pretendenta rīcībā ir speciālists, kuram ne vairāk kā iepriekšējo 5 (piecu) gadu laikā (kā arī periodā līdz piedāvājumu iesniegšanas brīdim) ir pieredze vilces apakšstacijas izbūves vai pārbūves projektēšanā ar nosacījumu, ka būvprojektā ir paredzēta vismaz viena vidējā sprieguma slēgiekārtas sekcijas un tās balstu konstrukcijas, vismaz viena vilces transformatora ar vilces taisngriezi un vismaz viena līdzsprieguma sadales iekārtas izbūve vai pārbūve, būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā.  Speciālista pieredze tiks uzskatīta par atbilstošu, ja šajā punktā norādītie projektēšanas darbi būs veikti viena būvprojekta ietvaros. | **10** |
| **K2** | **Kvalitātes kritērijs -**  pretendenta rīcībā ir speciālists, kuram ne vairāk kā iepriekšējo 5 (piecu) gadu laikā (kā arī periodā līdz piedāvājumu iesniegšanas brīdim) ir pieredze telemehānikas sistēmas izbūves projektēšanā vilces apakšstacijai vai vidsprieguma elektroapgādes objektam ar vismaz 4 vidējā sprieguma slēgiekārtu ligzdām ar nosacījumu, ka būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā. | **10** |
| **K3** | **Kvalitātes kritērijs -**  pretendenta rīcībā ir speciālists, kuram ne vairāk kā iepriekšējo 5 (piecu) gadu laikā (kā arī periodā līdz piedāvājumu iesniegšanas brīdim) ir pieredze vismaz 100 m tramvaja vai trolejbusa kontakttīkla izbūves vai pārbūves projektēšanā, ar nosacījumu, ka ir veikta arī pārmiju vai krusteņu krustojuma projektēšana vai pagrieziena projektēšana, ar nosacījumu, ka būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā.  Speciālista pieredze tiks uzskatīta par atbilstošu, ja šajā punktā norādītie projektēšanas darbi būs veikti viena būvprojekta ietvaros. | **10** |
|  | Maksimālais iespējamais kopējā novērtējuma (**N**) punktu skaits | 100 |

* 1. Katra iesniegtā piedāvājuma kopējais novērtējums (N) tiks aprēķināts pēc formulas:

N = CE + K1+K2+K3

* 1. Punkti kritērijā CE „Pretendenta piedāvātā kopējā līgumcena (bez PVN)” tiks aprēķināti saskaņā ar šādu formulu:

**CE** = **70 x (ZCE / PCE)**, kur: **ZCE** - zemākā piedāvātā cena *euro* bez PVN darbu veikšanai;

**PCE** - vērtējamā pretendenta piedāvātā cena *euro* bez PVN darbu veikšanai.

* 1. Par kritērija **K1** „Kvalitātes kritērijs” izpildi tiks piešķirti 10 punkti. Ja pretendenta rīcībā nav speciālists ar **K1** kritērijā norādīto pieredzi, pretendents saņem 0 punktus.
  2. Par kritērija **K2** „Kvalitātes kritērijs” izpildi tiks piešķirti 10 punkti. Ja pretendenta rīcībā nav speciālists ar **K2** kritērijā norādīto pieredzi, pretendents saņem 0 punktus.
  3. Par kritērija **K3** „Kvalitātes kritērijs” izpildi tiks piešķirti 10 punkti. Ja pretendenta rīcībā nav speciālists ar **K3** kritērijā norādīto pieredzi, pretendents saņem 0 punktus.
  4. Pretendentam jāiesniedz informācija, kas apliecina nolikuma 21.2.punktā **K1, K2 un K3** kritērijā norādīto speciālistu pieredzi saskaņā ar šādu tabulu:

**Pretendenta**speciālista (**\_\_** kritērijā) \_\_\_\_\_\_\_\_\_\_(*vārds, uzvārds*) pieredze atbilstoši nolikuma 21.2.punkta prasībām:

|  |  |  |  |  |
| --- | --- | --- | --- | --- |
| Nr. | Pasūtītājs | Izpildītājs  (projektēšanas organizācija) | Projektējamā objekta nosaukums  un objekta raksturojums | Izpildes termiņi  (no – līdz), tajā skaitā norādot datumu, kad saņemta atzīme par projektēšanas nosacījumu izpildi |

Pretendentam **obligāti jāpievieno** darbu pasūtītāja izziņu/-as (atsauksmes) par objektu/-iem, kurā tas apliecina pretendenta piedāvātā/-o speciālista/-u pieredzi (ja pretendents objektīvu iemeslu dēļ nevar iesniegt darbu pasūtītāja izziņu, jāiesniedz citi dokumenti, kas apliecina speciālista/-u pieredzi), **kā arī jāpievieno** minētā/-o speciālista/-u apliecinājumu par gatavību piedalīties projektēšanā iepirkuma līguma ietvaros, ja pretendents tiek atzīts par konkursa uzvarētāju. Minētajam/-iem speciālistam/-iem jābūt piesaistītam konkursa rezultātā noslēgtā iepirkuma līguma izpildē. Tāpat pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un norādīto/-ajiem speciālistu/-iem.

* 1. Katrs piedāvājums tiek vērtēts saskaņā ar nolikuma 21.2. punktā noteiktajiem kritērijiem, piešķirot katram piedāvājumam atbilstošu punktu skaitu – piedāvājuma cenai saskaņā ar nolikuma 21.4.punktu un kvalitātes kritērijam – saskaņā ar nolikuma 21.5., 21.6. un 21.7. punktiem.
  2. Par saimnieciski visizdevīgāko piedāvājumu iepirkuma komisija atzīst piedāvājumu, kurš kopsummā ieguvis visaugstāko novērtējumu un kurš atbilst nolikuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš norādījis zemāko cenu.

1. **Lēmumu pieņemšanas kārtība un pretendentu informēšana**
   1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
   2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
   3. Lēmumu par iepirkumu procedūras rezultātiem pieņem komisija saskaņā ar nolikuma 21.punktā noteikto piedāvājumu izvēles kritēriju.
   4. Komisija var jebkurā brīdī pārtraukt iepirkuma procedūru, ja tam ir objektīvs iemesls.
   5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu.
2. **Iepirkuma līguma noslēgšana**
   1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 5. un 6. pielikums.
   2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
   3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu, saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
   4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība), ārvalstu uzņēmuma reģistrāciju Latvijas Republikas Būvkomersantu reģistrā vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu. Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
3. **PIELIKUMI**

1.pielikums – Pieteikuma vēstule

2.pielikums – Finanšu piedāvājuma forma

3.pielikums – Projektēšanas uzdevums

4.pielikums – Darbu daudzumu un izmaksu saraksts

5.pielikums – Līguma projekts par projektēšanu

6.pielikums – Līguma projekts par autoruzraudzību.

RP SIA “Rīgas satiksme”

Iepirkumu komisijas priekšsēdētāja

*/personiskais paraksts/* I.Novika

**1. pielikums**

Iepirkuma procedūras nolikumam

“Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā”

projektēšana un autoruzraudzība

identifikācijas Nr. RS/2025/27

**PIETEIKUMA IESNIEGŠANAS IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“**Būvniecības ieceres “4. trolejbusa maršruta Juglas posma elektroapgādes

infrastruktūras izbūve, Rīgā**”**

**identifikācijas Nr. RS/2025/27**

1. **IESNIEDZA**

|  |
| --- |
| **Uzņēmuma pilns nosaukums** |
| **Uzņēmuma reģistrācijas numurs un datums** |
| **Juridiskā adrese** |
| **Faktiskā adrese** |
| **Bankas rekvizīti** |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - **[[1]](#footnote-2)**

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2. pielikums**

Iepirkuma procedūras nolikumam

“Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā”

projektēšana un autoruzraudzība

identifikācijas Nr. RS/2025/27

**FINANŠU PIEDĀVĀJUMS  
IEPIRKUMA PROCEDŪRAI**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_

Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” projektēšana un autoruzraudzība:

|  |  |  |
| --- | --- | --- |
| **Būvprojekta izstrāde un autoruzraudzība “4. trolejbusa maršruta Juglas posma elektroapgādes infrastruktūras izbūve, Rīgā”** | | **Pakalpojuma cena EUR bez PVN\*** |
| 1. | Būvprojekts izstrāde |  |
| 2. | Autoruzraudzība |  |
| **KOPĀ:** | |  |

*\* Iekļautas visas izmaksas, kuras noteiktas Projektēšanas uzdevumā.*

atbilstoši pievienotajiem Darba daudzumu un izmaksu sarakstiem.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

**3.pielikums**

Iepirkuma procedūras nolikumam

“Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā”

projektēšana un autoruzraudzība

identifikācijas Nr. RS/2025/27

Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” projektēšana un autoruzraudzība

PROJEKTĒŠANAS UZDEVUMS

|  |  |  |
| --- | --- | --- |
| **I** | **Būvniecības ierosinātājs:** Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs) | |
| **II** | **Būvniecības ieceres dokumentācijas izstrādes nepieciešamības pamatojums:**  lai nodrošinātu 4. maršruta trolejbusu elektroapgādi no kontakttīkla visa maršruta garumā, un aizstātu ekonomiski neizdevīgāko dīzeļģeneratoru izmantošanu Ziepniekkalnā un Juglā, jāizbūvē jauni kontakttīkla pagarinājumi līdz esošajiem galapunktiem, papildus elektroapgādes apakšstacijas un kabeļu tīkli. | |
| **III** | **Vispārīgas ziņas par būvniecības ieceri** | |
| Objekta nosaukums: | “4. trolejbusa maršruta Juglas posma elektroapgādes infrastruktūras izbūve, Rīgā |
| Objekta adrese: | Kontakttīkla posms:  Rīga, Silciema iela no Brīvības gatves, Murjāņu ielas posms no Silciema ielas līdz sabiedriskā transporta galapunktam Murjāņu ielā 58 (zemes vienības kad. apz. 01000920641)  600 V līdzstrāvas kabeļu trases no jaunbūvējamajām apakšstacijām:  1. zemes vienībā ar kadastra Nr. 01001242051 (pie Bobsleja ielas, Rīgā),  līdz  - pievienojuma vietām jaunbūvējamā trolejbusa kontakttīkla posmā  - tramvaja kontakttīkla posmam 1004 Brīvības gatvē.  0,4 kV kabeļu tīkls atbilstoši AS “Sadales tīkls” tehniskajiem noteikumiem Nr. 112487249.  10 kV komutācijas punkti un kabeļu tīkls atbilstoši AS “Sadales tīkls” tehniskajiem noteikumiem Nr. 112466244. |
| Būvniecības veids: | Jauna būvniecība |
| Būves grupa: | Nosakāma projektēšanas gaitā |
| Galvenais būves lietošanas veids: | 22140302 – zemsprieguma gaisvadu elektrolīnijas  22140401 – 6, 10 un 20 kilovoltu pazemes kabeļu elektrolīnijas  22140402 – Zemsprieguma kabeļu elektrolīnijas  Attiecībā uz apakšstaciju noteikt projektēšanas gaitā |
| **IV** | **Būvniecības ieceres mērķis, dokumentācijas izstrādes nosacījumi un saskaņošanas prasības** | |
| 1. | Lai palielinātu sabiedriskā transporta lietotāju skaitu, kas izmantotu videi draudzīgu sabiedrisko transportu, vienlaikus mazinot sastrēgumus un privātā autotransporta ietekmi uz vidi un gaisa kvalitāti, nepieciešams uzlabot pārvietošanās pieredzi sabiedriskajā transportā, nodrošinot iespēju pasažieriem pārvietoties modernā, mūsdienu kvalitātes standartiem un vides pieejamības prasībām atbilstošā sabiedriskajā transportlīdzeklī.  Būvprojekta izstrādes mērķis ir pārstāt izmantot dīzeļģeneratorus šajā maršrutā, aizstājot to ar trolejbusa elektroapgādi no kontakttīkla. | |
| 2. | Projektēšanas robežas: Rīga, Silciema iela no Brīvības gatves, Murjāņu ielas posms no Silciema ielas līdz sabiedriskā transporta galapunktam Murjāņu ielā 58 (zemes vienības kad. apz. 01000920641), elektrokabeļu pievienojumi līdz jaunbūvējamai apakšstacijai (pielikums Nr.1), t.sk. 10 kV un 0,4 kV kabeļu trases atbilstoši AS “Sadales tīkls” tehniskajiem noteikumiem.  Projektēšanas robežas jāprecizē projektēšanas sākuma stadijā, pamatojoties uz iespējamām izmaiņām tehniskajā risinājumā, topogrāfiju, īpašumtiesībām, inženiertīklu izvietojumu un to aizsardzības zonām, saņemto tehnisko un īpašo noteikumu prasībām, kā arī līdzīgiem nosacījumiem, kurus nav iespējams paredzēt bez padziļinātas priekšizpētes. | |
| 3. | Būvprojekta izstrādātājs (turpmāk – Izpildītājs) izstrādā būvniecības ieceres dokumentāciju (turpmāk – BID) tādā sastāvā un apjomā, kāds nepieciešams sekmīgai būvniecības ieceres īstenošanai, ievērojot normatīvo aktu prasības, projektēšanas uzdevuma nosacījumus un tehniskās prasības būvniecības ieceres risinājumu izstrādei. Izpildītājs BID iesniedz Rīgas valstspilsētas pašvaldības Pilsētas attīstības departamentā, kas Rīgas pilsētā pilda būvvaldes funkciju (turpmāk – Būvvalde), ievērojot normatīvajos aktos noteikto saskaņošanas kārtību.  Trolejbusa līnijas un ar to saistīto inženierbūvju būvniecībaiIzpildītājs izstrādā BID, kas sastāv no būvprojekta. Atsevišķi būvprojekti izstrādājami, pamatojoties uz AS “Sadales tīkls” izsniegtajiem tehniskajiem noteikumiem Nr. 112487249 un Nr. 112466244 . AS “Sadales tīkls” sadaļu būvprojektu izstrādātāju kvalifikācijai jāatbilst AS “Sadales tīkls” tehniskajos noteikumos izvirzītajām prasībām. Izpildītājs izstrādā būvprojekta dokumentāciju, ievērojot normatīvo aktu prasības, projektēšanas uzdevuma nosacījumus attiecīgajai iecerei, tehnisko un īpašo noteikumu prasības, būvatļaujas projektēšanas nosacījumus un citas ieinteresēto personu un organizāciju prasības, ciktāl tās attiecas uz būvniecības ieceres mērķa sasniegšanu. Izpildītājs veic būvprojekta dokumentācijas saskaņošanu un saņem Būvvaldes akceptu normatīvajos aktos noteiktajā kārtībā.  BID iesniegšana un saskaņošana normatīvajos aktos noteiktajā kārtībā organizējama, izmantojot Būvniecības informācijas sistēmu. | |
| 4. | Izstrādājot BID, Izpildītājs ievēro Būvniecības likuma 4. panta prasības, kas nosaka, ka būvniecībā (projektēšanā un būvdarbos) tiek ievēroti šādi principi:   * 1. arhitektoniskās kvalitātes princips, saskaņā ar kuru būves projektē, līdzsvarojot būvniecības funkcionālos, estētiskos, sociālos, kultūrvēsturiskos, tehnoloģiskos un ekonomiskos aspektus, kā arī būvniecības ierosinātāja un sabiedrības intereses, dabas vai pilsētas ainavas individuālo identitāti izceļot un organiski iekļaujot kultūrvidē, tādējādi to bagātinot un veidojot kvalitatīvu dzīves telpu;   2. inženiertehniskās kvalitātes princips, saskaņā ar kuru būves inženiertehniskais risinājums ir lietošanai drošs, kā arī ekonomiski un tehnoloģiski efektīvs;   3. atklātības princips, saskaņā ar kuru būvniecības process ir atklāts, sabiedrība tiek informēta par paredzamo būvniecību un saistībā ar to pieņemtajiem lēmumiem;   4. sabiedrības līdzdalības princips, saskaņā ar kuru šajā likumā noteiktajos gadījumos tiek nodrošināta būvniecības ieceres publiska apspriešana;   5. ilgtspējīgas būvniecības princips, saskaņā ar kuru būvniecības procesā tiek radīta kvalitatīva dzīves vide pašreizējām un nākamajām paaudzēm, šai nolūkā arī palielinot atjaunojamo energoresursu un sekmējot citu dabas resursu efektīvu izmantošanu;   6. vides pieejamības princips, saskaņā ar kuru būvniecības procesā tiek veidota vide, kurā ikviena persona var ērti pārvietoties un izmantot būvi atbilstoši tās lietošanas veidam. | |
| 5. | Lai nodrošinātu ekonomiski un tehniski pamatotas BID izstrādi un būvdarbu veikšanu, kā arī vides un kultūras pieminekļu aizsardzību būvniecības un būves ekspluatācijas laikā, Izpildītājs veic inženierizpēti:   * 1. Ģeodēziskā un topogrāfiskā – veic Izpildītājs;   2. Ģeotehniskā – veic Izpildītājs;   3. Hidrometeroloģiskā – ja nepieciešams, veic Izpildītājs.   Inženierizpēte veicama saskaņā ar 2014. gada 19. augusta MK noteikumu Nr.500 “Vispārīgie būvnoteikumi” 19.- 25.punktu, 2012. gada 24. aprīļa MK noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi”, Rīgas domes 2019. gada 18. decembra saistošajiem noteikumiem Nr. 98 “Augstas detalizācijas topogrāfiskās informācijas aprites saistošie noteikumi”, kā arī citiem spēkā esošajiem normatīvajiem aktiem. Nepieciešamības gadījumā veikt inženierģeoloģisko izpēti atbilstoši standartam LVS 190-5 “Zemes klātne”. Izpētes apjomam un saturam jābūt tādam, lai Izpildītājs varētu uzņemties atbildību par izstrādātajiem risinājumiem. | |

|  |  |
| --- | --- |
| 6. | Projektēšanas uzdevums sevī ietver minimālo veicamo pasākumu kopumu BID izstrādei, taču tas nav uzskatāms par Izpildītāja ierobežojošu faktoru attiecīgās BID izstrādē. Tādējādi, izstrādājot BID, nepieciešamības gadījumā Izpildītājs, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus BID sekmīgai izstrādei. BID jāizstrādā izsmeļoši, formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. |
| 7. | BID izstrādei nepieciešamos tehniskos vai īpašos noteikumus (t.sk. noteikumu pagarināšanu un / vai grozīšanu) pieprasa un saņem Izpildītājs - no visām institūcijām, kuru intereses skar būvniecības ieceres risinājumi un kas ir norādītas būvatļaujas projektēšanas nosacījumos (ja attiecas).  Izpildītājam jāņem vērā, ka, saņemot tehniskos un/vai īpašos noteikumus, var mainīties BID projektēšanas apjoms. Papildus projektēšanas apjoms, kāds var tikt noteikts tehniskajos vai īpašajos noteikumos, nevar būt par pamatu BID izstrādes izmaksu palielinājumam. |
| 8. | Īpašuma tiesību apliecinošos dokumentus RP SIA “Rīgas satiksme” piederošām zemes vienībām un/vai ēkām, ja tādus nepieciešams pievienot BID, sagatavo Pasūtītājs, savukārt pārējam objektam – Izpildītājs.  Izpildītājs veic visus nepieciešamos saskaņojumus ar zemes vienību īpašniekiem un trešajām personām, kuru īpašumu vai lietošanas tiesības skar būvniecības ieceres risinājumi. |
| 9. | Visus ar BID izstrādi saistītos izdevumus (t.sk. objekta apsekošana, inženierizpēte, dokumentācijas izstrāde vai saņemšana, kas nepieciešama BID izstrādei, kā arī izmaksas, kas saistītas ar projektēšanas uzdevuma sadaļā “*Citi nosacījumi, kas jāievēro būvniecības ieceres dokumentācijas izstrādes laikā*” noteiktajām prasībām, u.c.) sedz Izpildītājs. |
| **V** | **Būvniecības ieceres dokumentācijas saturs un noformēšana.** |
| 1. | BID saturam jāatbilst Būvniecības likuma, 2014. gada 19.augusta MK noteikumu Nr. 500 “Vispārīgie būvnoteikumi”, Latvijas valsts standartu, Latvijas būvnormatīvu, speciālajiem būvnoteikumiem (atbilstoši plānotās būvniecības ieceres un būvniecības veidam), t.i. 2014. gada  14. oktobra MK noteikumu Nr. 633 “Autoceļu un ielu būvnoteikumi”, 2017. gada 9. maija MK noteikumu Nr. 253 “Atsevišķu inženierbūvju būvnoteikumi”, 2014. gada 2. septembra MK noteikumu Nr. 529 “Ēku būvnoteikumi”, Rīgas domes 12.07.2023. saistošo noteikumu Nr. RD-23-217-sn “Par Rīgas valstspilsētas pašvaldības īpašumā esošo ceļu pārvaldību”, attiecīgajām LEK standartu sadalām, kuras ir saistošas konkrētajos BID risinājumos, RP SIA “Ŗīgas satiksme” TN normām un citu būvniecību reglamentējošo normatīvo prasībām. BID noformējumam jāatbilst Latvijas būvnormatīva LBN 202-18 “Būvniecības ieceres dokumentācijas noformēšana” prasībām, ja vien speciālie būvnoteikumi nenosaka citu kārtību.  Būvprojekta ekonomiskās daļas noformēšanas kārtība jāparedz saskaņā ar noteikumiem par Latvijas būvnormatīvu LBN 501-17 “Būvizmaksu noteikšanas kārtība”.  Būvprojekta Izstrādātājam ir pienākums veikt digitālu būvniecības procesa dokumentācijas apriti Būvniecības informācijas sistēmā (BIS), atbilstoši MK 28.07.2015. noteikumiem Nr. 438 “Būvniecības informācijas sistēmas noteikumi”. |
| 2. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. |
| 3. | BID iekļaujamais minimālais grafisko un teksta dokumentu kopums, kas papildināms atbilstoši speciālo būvnoteikumu prasībām *Trolejbusa līnijas un ar to saistīto inženierbūvju būvniecībai:*  3.1. Vispārīgā daļa, t.sk. BID izstrādes uzsākšanai nepieciešamā dokumentācija un materiāli, inženierizpēte, skaidrojošais apraksts ar informāciju par būvniecības ieceri, tehniskie noteikumi, atļaujas, saskaņojumi u.c..   * 1. Ģenerālplāns, savietotais inženiertīklu plāns.   2. Teritorijas sadaļa – ceļa darbi un labiekārtojums (TS-CD, TS-L), t.sk. teritorijas vertikālais un horizontālais plāns, šķērsgriezumi, labiekārtojuma plāns, segumu un apstādījumu plāns, vizualizācijas. Papildus izstrādājama trolejbusu kustības trajektoriju un satiksmes organizācijas sadaļa galapunktam Murjāņu ielā 58.   3.4. Inženierrisinājumu daļa, t.sk. būvkonstrukcijas, ārējās elektroapgādes tīklu daļa (ELT un ELT-TKT), ārējo elektronisko sakaru tīklu daļu (EST), esošo inženiertīklu pārbūves vai atjaunošanas projektēšana (ja būvprojekta risinājumi skar citus inženiertīklus un inženiertīklu īpašnieks tehniskajos noteikumos ir izvirzījis šādas prasības) u.c..   * 1. Darbu organizācijas projekts (DOP), t.sk. satiksmes organizēšanas plāns būvdarbu laikam.   2. Ekonomiskā daļa, t.sk. būvdarbu daudzumu saraksts un būvdarbu daudzumu saraksts ar   izmaksu aprēķinu. |
| 4. | Ja Izpildītājs uzskata, ka BID saturu ir lietderīgi papildināt, tad, pamatojoties uz savu profesionālo un praktisko pieredzi, kā arī ievērojot normatīvo aktu prasības, papildina BID saturu.  Gadījumā, ja projektēšanas gaitā Izpildītājs konstatē, ka projektam nepieciešami papildinājumi, kas neietilpst projektēšanas uzdevumā, tad respektēt tos un nekavējoties paziņot Pasūtītājam.  Izpildītājs nodrošina, ka tehniskie risinājumi ir savstarpēji saskaņoti visās BID daļās. Izpildītājs uzņemas pilnu atbildību par BID risinājumu atbilstību spēkā esošajiem normatīvajiem aktiem un  standartiem. |
| 5. | Ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami būvniecības ieceres īstenošanai. Visiem darbu daudzumiem jābūt norādītiem ar precizitāti 2 (divas) zīmes aiz komata. Sagatavojot darbu un materiālu sarakstus AS “Sadales tīkls” daļas būvprojektiem, vadīties pēc AS “Sadales tīkls” tehnisko noteikumu prasībām. |
| 6. | Ja projektēšanas uzdevumā vai tā pielikumos ir norādīti konkrēti standarti, pretendents piedāvājumā var piedāvāt ekvivalentus standartus. |
| **VI** | **Nosacījumi un tehniskās prasības būvniecības ieceres risinājumu izstrādei.** |
| **1.** | ***Vispārīgās prasības:*** |
|  | 1.1. BID izstrādē ievērot Būvniecības likuma, Aizsargjoslu likuma, Latvijas valsts standartu, Latvijas būvnormatīvu (atbilstoši projektējamo būvju, konstrukciju un inženiertīklu veidam), 2012. gada 24. aprīļa MK noteikumu Nr. 281 “Augstas detalizācijas topogrāfiskās informācijas un tās centrālās datubāzes noteikumi”, speciālo būvnoteikumu un citu spēkā esošo būvniecību reglamentējošo normatīvo aktu prasības, kā arī ievērot 2017. gada 20. jūnija MK noteikumu Nr. 353 “Prasības zaļajam publiskajam iepirkumam un to piemērošanas kārtība” prasības, ciktāl tās attiecas uz BID risinājumiem.   * 1. Ja projektēšanas uzdevumā un tā pielikumos atsevišķām konstrukcijām, pielietojamiem materiāliem, inženiertīkliem vai to elementiem un tml. nav definētas konkrētas tehniskās prasības, tas neatbrīvo Izpildītāju no pienākuma ievērot būvniecību reglamentējošo normatīvo aktu un standartu prasības, kā arī pielietot racionālus, kvalitatīvus un pilnvērtīgus risinājumus projektējamo būvju un inženiertīklu funkcionalitātes nodrošināšanai, t.sk. ņemot vērā labas prakses būvniecībā principus un ievērojot izstrādājumu ražotāju sniegtās rekomendācijas.   2. Inženiertīklu izvietojumu projektēt ielu sarkano līniju robežās. Informēt Pasūtītāju par gadījumiem, kad inženiertīklu izvietošana ārpus sarkanajām līnijām ir absolūti nepieciešama, un BID risinājumus saskaņot ar zemes vienību īpašniekiem normatīvajos aktos noteiktajā kārtībā.   3. BID projektēšanas robežās risinājumiem jāparedz esošās infrastruktūras sasaiste ar projektējamo infrastruktūru, ciktāl tas nepieciešams infrastruktūras objektu pārdomātai un racionālai savstarpējo savienojumu nodrošināšanai.   4. BID risinājumiem jānodrošina nepārtraukta elektriskā sabiedriskā transporta kustība, kontakttīkla elektroapgāde visā būvniecības ieceres īstenošanas laikā.   5. Visus konstruktīvos risinājumus, t.sk. īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas saskaņot ar Pasūtītāju.   6. Projektējot objekta energoapgādes sistēmas, veikt elektrotehniskos un tehniski ekonomiskos aprēķinus visiem objekta darba režīmiem un noteikt Pasūtītājam izdevīgāko risinājumu.   7. Izstrādājot BID, ievērot energopārvaldības sistēmas principus, paredzot skaitītāju uzstādīšanu patērēto energoresursu uzskaitei.   8. Lai noteiktu objektam nepieciešamo elektropieslēguma jaudu un izvairītos no Pasūtītāja pārmaksas par neefektīvi izmantotu slodzi objekta ekspluatācijas laikā, veikt projektējamo elektropatērētāju slodzes noteikšanu, objekta jaudas aprēķinu. |
| **2.** | ***Apakšstacijas ēkas un barojošo 10 kV un 0,4 kV elektrokabeļu būvniecība:*** |
| * 1. BID ietvaros veikt elektrotehniskos aprēķinus jaunbūvējamās apakšstacijas un kabeļu tīkla darbības nodrošināšanai, pamatojoties uz jaunbūvējamo kontakttīkla posmu elektroapgādi, paredzamajām elektrotransporta un apakšstacijas pašpatērina slodzēm, kustības intensitāti, iekšēju rezervi un perspektīvu rezervi trolejbusu kustības intensitātes pieaugumam, iekārtu aizsardzības aprēķiniem u.tml., paredzot jauno kontakttīkla posmu pamata elektroapgādi no jaunbūvējamās vilces apakšstacijas. Vienlaicīgi paredzēt jaudas rezervi jau esošo blakus posmu rezervēšanai, kā arī izvērtēt un sniegt priekšlikumus jaunveidojamo kontakttīklu posmu elektroapgādei no blakus esošajām Pasūtītāja apakšstacijām. Pielikumos norādītās iekārtu jaudas u.c. tehniskie parametri ir Pasūtītāja redzējums, kurus aprēķinu vai citu pamatotu apsvērumu dēļ iespējams pārvērtēt un saskaņot ar Pasūtītāju.   2. Vilces apakšstacijas būvniecību paredzēt zemes vienībā ar kadastra Nr. 01001242051 (pie Bobsleja ielas, Rīgā).   3. Jaunbūvējamās apakšstacijas shēmām, darbības algoritmiem, izvēlētām iekārtām un kabeļu tīklam ir jānodrošina droša kontakttīkla elektroapgāde 4. maršruta trolejbusa maršruta kontakttīkla līnijas pagarinājumam Juglā neatkarīgi no izvēlēto apakšstaciju skaita vai novirzēm no sākotnēji definētās vietas.   4. BID ietvaros veikt jaunbūvējamās apakšstacijas jaudas, posmu sprieguma kritumu, strāvas aizsardzību un citu elektrotehnisko parametru aprēķinus, pamatojoties uz apakšstacijas nepārtrauktās darbības nodrošināšanu, paredzamo elektrotransporta slodzes pieprasījumu, kā arī blakus esošo posmu rezervēšanu.   5. BID ietvaros izstrādāt:      1. kompaktā tipa vilces apakšstacijas būve (sastāvoša no atsevišķiem savienojamiem betona moduļiem ar noņemamu jumtu iekārtu uzstādīšanai/nomaiņai vai citiem tehniski un ekonomiski pamatotiem risinājumiem, kurus jāiesniedz izskatīšanai Pasūtītājam), iekļaujot apakšstacijas arhitektūras (AR) un būvkonstrukciju (BK) risinājumus. Apakšstacijas grīdas konstrukcijā jāparedz dubulta grīda ērtai kabeļu izvietošanai un apkalpošanai. Jānodrošina pastiprināts pamats iekārtu uzstādīšanai un nomaiņai. Siltumekonomijas nolūkos izskatīt iespēju apakšstacijas ēkas ārējās konstrukcijas siltināt ar nedegošu siltumizolācijas materiālu. Paredzēt nodalītu augstsprieguma, spēka un kontrolkabeļu izvietojumu. Projektējamās apakšstacijas izstrādātajiem rasējumiem (ēkas pamati, sienas, jumti, grīdas, grīdu nosegplāksnes, moduļu savienošanas u.c. konstrukcijas) jābūt pilnīgiem un jāatbilst tādai detalizācijas pakāpei, lai, vadoties pēc tiem, izgatavotu projektējamās ēkas konstrukcijas.      2. paredzēt piebraucamo ceļu (asfalts) un bruģa seguma ap apakšstacijas ēku izbūves risinājumus. Teritorijai jābūt iežogotai ar piekļuvi caur automātiski veramiem vārtiem. Vārtus aprīkot ar vārtu atvēršanas sistēmu, kas darbināma ar pulti. Izvērtēt apakšstacijas ārējās teritorijas apgaismojuma ar kustības sensoriem nepieciešamību.      3. apkures un ventilācijas (AVK) risinājumus. AVK ietvaros primāri izvērtēt pašplūsmas ventilēšanas iespējas un nepieciešamības gadījumā paredzēt piespiedu automātiskās ventilācijas sistēmas ierīkošanu, ņemot vērā apkārtējās vides gaisa temperatūru, elektroiekārtu radīto siltuma daudzumu darba režīmā un citus ietekmējošus faktorus. Siltumapgādes nodrošināšanai paredzēt elektrisko sildītāju ierīkošanu;      4. apsardzes un piekļuves sistēma ir paredzēta integrēt kopējā centralizētā uzraudzības un vadības sistēmā Inner Range Integriti. Sistēmu jāparedz pieslēgt esoša grafiskā programmnodrošinājuma INTG-996901 / Pro Software ar centralizētu uzraudzību un vadību, lai kontrolētu darbinieku plūsmu un piekļuvi objektam. Izvēlēties kontroles iekārtas ar iebūvēto lokālo atmiņu, nodrošinot sistēmas darbību LAN tīkla bojājuma gadījumos. Jāparedz papildus drošības risinājumi – jāpielieto bezkontaktu karšu MF 13.56MHz ISO nolasītāji ar autorizāciju un objekta uzlikšanu uz apsardzi. Ēkā un telpās paredzēt signalizācijas kustību detektorus un durvju magnētiskos kontaktus;      5. videonovērošanas (iekštelpu un apkārtējās teritorijas kontrolei), paredzēt, kā drošības sistēmu sastāvdaļa, kas nodrošina ēkas perimetra kontroli. Videonovērošanas programmnodrošinājums Digifort, iekštelpu video novērošanas kameras QND-8011, ēkas ārpusē QNO-8010R. Paredzēt tīklu skapja uzstādīšanu saskaņojot ar pasūtītāju, kurā tiek izvietots video reģistrators Hanhwha. Visām projektējamām sistēmām, t.sk. izvēlētajām iekārtām jānodrošina darbība pēc vienota pārvaldības principa, nodrošinot to integrēšanu un darbību Pasūtītāja vienotajā sistēmā (t.sk. savienojums ar serveri, attiecīgs programmnodrošinājums un licences, u.tml.);      6. ugunsgrēka atklāšanas un trauksmes signalizācijas sistēmas risinājumus (UATS). Paredzēt adrešu Panasonic 4550 EBL128 UATS kontrolpaneli ar saderīgām iekārtām abās RS projektējamās apakšstacijās. Iekārtai jābūt integrējamai Pasūtītāja vienotajā attālinātas pārraudzības, kontroles un vadības sistēmā, norādot precīzus saslēgšanas tehniskos risinājumus, ar ierīcēm jāparedz visu telpu pilnīga aizsardzība UATS risinājumiem ugunsgrēka gadījumā jānodrošina trauksmes signāls visā ēkā un tai pieguļošajā teritorijā. Paredzēt nepieciešamo daudzumu dūmu/siltuma/kombinētos detektorus katrā telpā, tai skaitā kabeļu pagrīdē;      7. noteikt zibens aizsardzības līmeni, zibens aizsardzības sistēmas klasi, ņemot vērā būves raksturlielumus un riska kritērijus. Izstrādāt objekta elektroiekārtu pārsprieguma aizsardzības, iekšējās un ārējās zemēšanas sistēmas un ēkas zibensaizsardzības sistēmas risinājumus;      8. elektroinstalācijas sadaļā (EL) izstrādāt apgaismojuma un spēka ķēžu projekta risinājumus. Apgaismojuma risinājumus balstīt uz aprēķiniem un paredzēt energoefektīvu LED tipa gaismas ķermeņu pielietošanu;      9. paredzēt apakšstacijas pieslēgšanu vienotajai dispečervadības/telemehānikas sistēmai, ievērojot projektēšanas uzdevuma pielikumā Nr. 4 norādītās prasības. Izstrādāt detalizētu projekta sadaļu ar uzstādāmo sadalņu montāžas rasējumiem un ieeju/izeju signālu sarakstiem.   6. BID ietvaros izstrādāt risinājumus apakšstaciju elektroiekārtu ierīkošanai, ievērojot projektēšanas uzdevuma pielikumus Nr.2 un Nr.3, kā arī pielikumā Nr. 4 norādītās prasības.   7. Izvēloties iekārtas apakšstacijai ir stingri aizliegts izmantot iekārtas, kuras satur sēra heksafluorīda (SF6) gāzes.   8. Izstrādāt risinājumus 10 kV barojošo elektrokabeļu būvniecībai, ievērojot šādas tehniskās prasības:      1. jaunbūvējamā apakšstacijā paredzēt divus 10 kV ievadus,katru no dažādām AS “Sadales tīkls” apakšstacijām vai vienas apakšstacijas dažādām sekcijām;      2. izstrādāt risinājumus apakšstacijas galvenajam un rezerves barojošā kabeļa ievada pieslēgumam un 10 kV elektrolīnijas trasei, ņemot vērā AS “Sadales tīkls” tehniskos noteikumus Nr. 112466244.      3. nepieciešamības gadījumā pieprasīt esošo tehnisko noteikumu grozījumus, balstoties uz elektrotehniskajiem aprēķiniem un izvēlēto apakšstacijas novietojumu;      4. elektroenerģijas komercuzskaites izvietojumu paredzēt sadales sistēmas operatora komutācijas punktā un enerģijas kontroles uzskaiti apakšlietotāja apakšstacijā;      5. kabeļu parametru izvēli un strāvu aprēķinus veikt, pamatojoties uz pieprasīto atļauto slodzi;      6. apakšstaciju atļauto slodzi paredzēt uz vienu ievadu;      7. precīzu kabeļu trasi pie apakšstacijas ēkas un pievienojuma vietu pie 10 kV sadales iekārtām saskaņot (salāgot) ar elektroiekārtu novietojumu;      8. kabeļa ievadu apakšstacijas ēkā veidot ar vienas dzīslas nedegošajiem kabeļiem, kabeļus savienojošās uzmavas novietošanu paredzēt ārpus apakšstacijas;      9. izstrādāt RP SIA “Rīgas satiksme” un AS “Sadales tīkls” RAA sadaļas, veikt 10 kV tīkla starpfāžu īsslēguma un zemes īsslēguma strāvu aprēķinu no barošanas avota ligzdas puses līdz apakšstacijas sadales iekārtām. Paredzēt aprēķinus minimālām un maksimālām īsslēguma un zemes īsslēguma strāvu vērtībām. Veikt releju aizsardzības un automātikas iestatījumu aprēķinu un attēlot strāvas laika raksturlīkņu selektivitātes karti.   9. Izstrādāt risinājumus 0,4 kV barojošo elektrokabeļu būvniecībai, ievērojot šādas tehniskās prasības:      1. jaunbūvējamās apakšstacijā paredzēt vienu neatkarīgu 0,4 kV ievada pieslēgumu ar ievada aizsardzības aparātu uz 40A;      2. izstrādāt risinājumus apakšstaciju kabeļlīnijas un pieslēguma ierīkošanai, ņemot vērā AS “Sadales tīkls” tehniskos noteikumus Nr. 112487249.   10. Izvēlēto kabeļu, aizsardzības iekārtu, kabeļu apdares un saistīto materiālu nomenklatūru un izbūves risinājumus projektēšanas gaitā saskaņot ar Pasūtītāju.   11. Paredzēt elektrolīnijas trases šķērsprofilu izstrādi atbilstošā mērogā - projektējamo kabeļu pārejām pār šķēršļiem un šķērsojumiem ar citiem inženiertīkliem;   12. Būvprojektā iekļaut izvērtējumu par būves izmantošanas pieļaujamību būvdarbu laikā, pirms visa būvobjekta pieņemšanas ekspluatācijā. |

|  |  |
| --- | --- |
| **3.** | ***Ārējās elektroapgādes tīklu (ELT) – trolejbusa kontakttīkla 0,6 kV līdzstrāvas kabeļu izbūve:*** |
| * 1. Trolejbusa kontakttīklu barojošo 0,6 kV līdzstrāvas kabeļu trases projektēt:      1. Juglas pusē no Brīvības gatves pa Silciema, Murjāņu ielu līdz dispečera punktam “Jugla 3” Murjāņu ielā 58   2. Trolejbusa elektroapgādei izveidot kabeļu līnijas un barošanas izvadpunktu kabeļu pieslēgšanu kontakttīklam caur atdalītājiem. Pozitīvā un negatīvā potenciāla sprieguma pievadīšanai no apakšstacijas līdz sadalnēm izmantot 3kV Al 1x1000 mm2 tipa kabeļus ar divām kontroldzīslām. Kabeļu posmu no atdalītāju sadalnēm līdz kontakttīklam veidot ar lokaniem Cu 1x300 mm2 tipa kabeļiem.   3. Kabeļu pievienojumus pie kontakttīkla veidot caur atdalītāju sadalnēs izvietotiem slēdžu atdalītājiem, kuru komutācijas shēmai jānodrošina arī blakus posmu elektroapgādes iespējas.   4. Zem ietvēm un zaļajās zonās kabeļu guldīšanu paredzēt 0,7 m dziļumā, zem brauktuvēm 1,0 m dziļumā. Šķērsojumos ar brauktuvēm vai asfaltētiem laukumiem paredzēt rezerves aizsargcauruļu guldīšanu.   5. Maģistrālo kabeļu līnijām un atzariem uz atdalītāju slēdžu sadalēm un vilces apakšstaciju izmantot tipveida shēmu ar 3kV Al 1x1000mm2 / 2x1000mm2 kabeļiem, vai izmantot risinājumu ar cita šķērsgriezuma / skaita kabeļiem, pamatojoties uz elektrotehniskajiem un ekonomiskajiem aprēķiniem.   6. Katrā kontakttīkla barošanas punktā uzstādīt kabeļu atdalītāju sadalnes ar 1000A DC atdalītāju katram kabelim. Atkarībā no paredzamās shēmas, atdalītāju sadalnes veidot uz kontakttīklu balstiem vai pie tiem(gadījumā ja nepieciešama komutācijas cilpu kaste).   7. Maģistrālos kabeļus projektēt līdz kopņu vai atdalītāju pieslēguma vietām apakšstacijā.   8. Paredzēt iespējami mazāk kabeļu savienojuma uzmavu skaitu, maksimāli lietderīgi izmantojot rūpnieciskos kabeļu garumus.   9. Visā zemes trases garumā kabeļus izvietot atbilstošās 125mm PE tipa caurulēs. Zem brauktuvēm paredzēt caurules ar mehānisko izturības klasi 1250N, pārējā trases garumā - 750N. Al 1x1000mm2 un Cu 1x300 mm2 kabeļu izvadu aizsardzībai gar balstu pie atdalītāju sadalnēm paredzēt metāla cauruļvadus vai gofras.   10. No jaunbūvējamās apakšstacijas Juglā, izveidot kabeļa līniju, kas paredzēta tramvaja posma 1004-5, 1054-5 nobarošanai.   11. Izvērtējot slodžu pieprasījumu u.c. elektrotehniskos parametrus projektējamajā posmā, aprēķināt nepieciešamo barošanas punktu skaitu un izvietojumu. Shēmā norādītajam informatīvs raksturs.   12. Barošanas kabeļu izvadu vietās nodrošināt pārsprieguma un zibensaizsardzību apakšstacijas iekārtu un kabeļu aizsardzībai.   13. Pamatojoties uz sagaidāmo slodzes pieprasījumu un transporta kustības intensitāti, veikt aizsardzības iestādījumu un spriegumu kritumu aprēķinus.   14. Negatīvā potenciāla maģistrālo kabeli pievienot pie projektējamās kopņu iekārtas apakšstacijā. Kabeļa kontrolei paredzēt ekspluatācijā esošiem kabeļiem analoģisku aprīkojumu (mēraparāti, šunti u.c.).   15. Apakšstacijā ir jāparedz +600V kabelim kabeļu pārejas sadalnes.   16. Izvēlēto iekārtu, kabeļu apdares un saistīto materiālu nomenklatūru un izbūves risinājumus projektēšanas gaitā nepieciešams saskaņot ar Pasūtītāju.   17. Jaunbūvējamo kabeļu pārejām pār šķēršļiem un šķērsojumiem ar citām inženierkomunikācijām jābūt izstrādātiem līniju trašu šķērsprofiliem atbilstošā mērogā. |
| **4.** | ***Ārējās elektroapgādes tīklu (ELT-TKT) – trolejbusa kontakttīkla konstrukciju būvniecība:*** |
| * 1. Būvprojekta risinājumiem jānodrošina nepārtraukta sabiedriskā transporta kustība, kontakttīkla elektroapgāde un vilces apakšstaciju darbība visā būvprojekta realizācijas laikā.   2. Kontakttīkla balstu pamata izmēri ir 1x1 m un tiek pielietots tipveida risinājums balsta montāžā – pamata un balsta aprēķini nav nepieciešami.   3. Paredzēt cinkotu cauruļtipa balstu izmantošanu, tos izbūvējot uz mikropāļu pamata, pielietojot Pasūtītāja tipveida risinājumus (kontakttīkla balsta virszemes daļas tehniskais risinājums pievienots projektēšanas uzdevuma pielikumā Nr. 4).   4. Kontakttīkla projekta sadaļā izmantotajiem kontakttīkla un uzkarsistēmas materiāliem jāatbilst Pasūtītāja pielietotajai detaļu specifikācijai kontakttīkla konstrukciju izbūvē un tiem jānodrošina droša kustība trolejbusiem ar kontaktstieņu strāvas noņēmēju.   5. Kontakttīkla balstu izvietojumu projektēt atbilstoši izvēlētam uzkarsistēmas veidam.   6. Kur vien tas iespējams, jāparedz puskompensējošā uzkarsistēma ar svārstiem. Atsaišu izvietojumam (sintētiskā trose ar diametru 11 mm un 13.5 mm, turvadiem 7 mm) attiecībā pret kontaktvadu izvietojumu jābūt pēc iespējas perpendikulārām. Kontaktvada nostiprināšanai var izmantot arī traversu (D=55 mm, Lmax=10 m). Mezglu zonā paredzēt tērauda atsaites.   7. Līkumos paredzēt tērauda atsaites un pielāgoto uzkarsistēmu.   8. Trolejbusam paredzēt kontaktvadus (AC-100) , atbilstoši LVS EN 50149.   9. Trolejbusa kontakttīklā paredzēt ātrgaitas gaisvadu pārmiju ierīkošanu. Vadāmo elektrisko pārmiju paredzēt ar visām tās sastāvam nepieciešamajām vadības komponentēm (vadības bloks, luksofors, signāldevēji utt.) un pievadkabeļiem. Pārmiju vadībai jābūt salāgojamai ar citām pilsētā esošām vadāmām pārmijām. Pārmijas konstrukcijai un pārslēdzējnažiem jābūt tieši iebūvētiem kontaktvados (nav pieļaujamas pārmijas ar atsevišķu cauruļu sistēmu iekārtu kontaktvados).   10. Ņemt vērā, ka esošo balstu demontāžu (ja nepieciešams) iespējams veikt tikai pēc tam, kad tie atbrīvoti no visiem apgrūtinājumiem – apgaismes ķermeņiem, piekarkabeļiem u.c. (izstrādājot atbilstošas projekta sadaļas, projekta autoram jāpārliecinās par topogrāfiskajā uzmērījumā norādīto apgrūtinājumu atbilstību esošajai situācijai dabā), kā arī pēc jauno balstu izbūves un kontakttīkla uzkarsistēmas pārbūves. Gadījumā, ja jauna balsta izbūve iespējama tikai esošā balsta novietnē, tad projekta ietvaros paredzēt vecā balsta atbrīvošanu no atsaitēm, mainot to konfigurāciju, vai paredzēt vietu pagaidu balstu izvietošanai.   11. Kontakttīkla balstu novietojumu plānot tā, lai tie pēc iespējas atrastos ietvju malās vai zaļajā zonā, neradot šķēršļus gājēju kustībai, kā arī, lai tie neatrastos pret ēku logiem un durvīm   12. Gaisvadu posmu barošanas punktus (maģistrālās līnijas pozitīvā un negatīvā potenciāla kabeļu atdalītāju sadalnes) izvietot kontakttīkla balstu tuvumā. No atdalītāju sadalnēm izejošos pozitīvā potenciāla kabeļus paredzēt stiprināt uz balsta un pievienot kontakttīklam.   13. Uz katra kontakttīkla balsta, pie kura tiks izvietotas barošanas sadalnes ar atzariem no pamata kabeļu maģistrāles uz kontaktvadu, paredzēt zibens un pārsprieguma aizsardzības iekārtu uzstādīšanu, lai nodrošinātu apakšstacijas iekārtu un kontakttīkla aizsardzību.   14. Visu kabeļu stiprināšanu pie balsta paredzēt ar stīpošanas metodi.   15. Trolejbusu galapunktā Murjāņu ielā 58 TKT konfigurāciju veidot atbilstoši pielikumā Nr.5 norādītajam shematiskajam TKT izvietojumam. Projektēšanu veikt, piesaistot ceļu daļas speciālistu trolejbusu kustības trajektoriju izvērtēšanai, nesamazinot esošo stāvvietu skaitu un izveidojot TS sadaļu ar projektējamo satiksmes organizāciju galapunkta teritorijā.   16. Izveidot atsevišķus kontakttīkla montāžas plānus, tajos norādot tikai kontakttīkla elementus (uzstādāmie/demontējamie balsti, atsaites, kontaktvadi, traversas u.c.) ar skaidri salasāmām piesaistēm, montāžas augstuma atzīmēm un posmu garumiem.   17. Uz katru kontakttīkla balsta paredzēt uzstādīt identifikācijas plāksni atbilstoši Pasūtītāja standartam, saskaņojot kārtas numerāciju ar Pasūtītāju. |
| **5.** | ***Inženierbūvju būvniecība:*** |
| * 1. Lai nodrošinātu sekmīgu būvniecības ieceres īstenošanu, BID ietvaros izstrādāt risinājumus jaunu inženiertīklu būvniecībai atbilstoši projektēšanas uzdevuma prasībām (projektējamo ēku un inženierbūvju funkcionalitātes nodrošināšanai), nepieciešamības gadījumā no inženiertīklu īpašniekiem saņemot pieslēgšanās tehniskās prasības.   2. Risinājumus visu esošo inženiertīklu atjaunošanai un pārbūvei – tādā apjomā, kāds ir tieši saistīts un nepieciešams būvniecības ieceres īstenošanai.   3. Iespēju robežās pielietot ilgtspējīgus lietus ūdens apsaimniekošanas risinājumus un tos BID izstrādes laikā saskaņot ar Rīgas valstspilsētas pašvaldības Ārtelpas un mobilitātes departamentu.   4. **Izvērtēt paaugstināta kontrasta gaismekļu izvietošanas nepieciešamību uz gājēju pārejām, atbilstoši 2017. gada 20. jūnija MK noteikumiem Nr. 353 “Prasības zaļajam publiskajam iepirkumam un to piemērošanas kārtība”.**   5. Izstrādājot BID risinājumus, ievērot Latvijas būvnormatīva LBN 008-14 “Inženiertīklu izvietojums” prasības. |
| **VII** | **Citi nosacījumi, kas jāievēro būvniecības ieceres dokumentācijas izstrādes laikā** |
| 1. | ***Sanāksmes par projektēšanas norisi:***   * BID izstrādes laikā tiek organizētas sanāksmes ar Pasūtītāja un Izpildītāja pārstāvju piedalīšanos, kuru laikā Izpildītājs informē par BID izstrādes procesu un progresu - ne retāk kā vienu reizi divās nedēļās. * BID izstrādes laikā Izpildītājam jāuztur pastāvīga komunikācija ar Pasūtītāju, t.sk. visu problēmjautājumu risinājumi jāsaskaņo ar Pasūtītāju. * Nepieciešamības gadījumā pēc Pasūtītāja uzaicinājuma Izpildītājs piedalās arī citās sanāksmes   - ar iestādēm un organizācijām, kuru intereses skar BID risinājumi, t.sk. sagatavojot un  prezentējot uzskates materiālus.  - Nepieciešamības gadījumā Izpildītājam ir jāsagatavo Materiāli izskatīšanai un saskaņošanai ar atbildīgajām institūcijām. Izpildītājs ir atbildīgs par Materiālu aktualizēšanu visā līguma izpildes  laikā. |

|  |  |
| --- | --- |
| **VIII** | **Būvniecības ieceres dokumentācijas izstrādes laiks un iesniegšanas kārtība** |
| 1. | Starpziņojumi un saskaņošanas kārtība:  Ne ilgāk kā 5 (piecu) mēnešu laikā pēc līguma noslēgšanas, Izpildītājs iesniedz starpziņojumu, kurā iekļauj ne mazāk kā šādu informāciju un risinājumus:   * 1. Būvvaldes izsniegtu būvatļauju ar projektēšanas nosacījumiem (ja nepieciešams);   2. Visus nepieciešamos un Būvatļaujā norādītos Tehniskos noteikumus;   3. Ģenerālplāna skici, izstrādātu uz saskaņota topogrāfiskā plāna, iekļaujot un pievienojot informāciju par:      1. RP SIA “Rīgas satiksme” projektējamo apakšstaciju izvietojumu vietām, AR un BK sadaļām, apakšstacijas izmēriem, piebraucamajiem ceļiem, 10kV un 0,4kV (pašpatēriņa) kabeļu trasēm, ņemot vērā PU VI nodaļas 1. un 2. punktos noteiktās attiecināmās prasības un veiktajiem elektrotehniskajiem aprēķiniem (PU VI nodaļas 1.7. un 1.9. un 2.4. punkti);      2. 600V līdzstrāvas kabeļu trases no jaunbūvējamās apakšstacijas, vienlīnijas shēmas ar kabeļu un/vai atdalītāju sadalnēm, ņemot vērā PU VI nodaļas 1., 2. un 3. punktā noteiktās attiecināmās prasības un elektrotehniskajiem aprēķiniem (PU VI nodaļas 3.5., 3.11., 3.13. punkti);      3. Sabiedriskā transporta kontakttīkla izvietojuma plāna galveno elementu – balstu, atsaišu, kontaktvada un spec.daļu atrašanās vietas ar augstuma atzīmēm, ņemot vērā PU VI nodaļas 1. un 4. punktos noteiktās attiecināmās prasības.   Saskaņošanu ar Pasūtītāju Būvniecības informācijas sistēmā Izpildītājs uzsāk tikai pēc tam, kad BID pilnā apjomā ir iesniegta izskatīšanai Pasūtītājam un Pasūtītājs ir apstiprinājis BID. |
| 2. | Būvprojekta izstrādātājs iesniedz Pasūtītājam gala nodevumu - izstrādātu būvprojektu un būvatļauju ar Rīgas valstspilsētas pašvaldības Pilsētas attīstības departamenta atzīmi par projektēšanas nosacījumu izpildi ne vēlāk kā **12 (divpadsmit) mēnešu** laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības. |
| 3. | Visu Izpildītāja izstrādāto būvniecības ieceres dokumentāciju (gala nodevumu) iesniegt Pasūtītājam 2 (divos) eksemplāros drukātā veidā un digitālā veidā (USB datu nesējs):   * teksta materiāli Microsoft Word (*\*.doc*), Microsoft Excel (*\*.xls*) un tml. formātā; * grafiskie materiāli AutoCAD (*\*.dwg*) un PDF (\*.*pdf*) formātā; * visas tāmes Microsoft Excel (*\*.xls*) formātā; * visi tehniskie noteikumi, atļaujas un tml. - PDF (\*.*pdf*) un oriģinālā formātā (*e-doc*). |
| **IX** | **Autoruzraudzība** |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. |
| 2. | Izpildītājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr. 500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem, t.sk. nepieciešamības gadījumā nodrošina izmaiņu iestrādāšanu visās attiecīgajās objekta būvprojekta daļās, ja nepieciešams,  informē par izmaiņām būvatļauju izdevušo institūciju un organizē atbilstošu saskaņošanas procedūru, kā arī ievērojot līguma par autoruzraudzības darbu veikšanu nosacījumus. |
| 3. | Izpildītājs apņemas veikt autoruzraudzību no būvprojekta paredzēto būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs  starp Pasūtītāju un būvdarbu veicēju parakstīts akts. |

**4.pielikums**

Iepirkuma procedūras nolikumam

“Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā”

projektēšana un autoruzraudzība

identifikācijas Nr. RS/2025/27

**Darbu daudzumu un izmaksu saraksts**

( pretendenta nosaukums ) piedāvā veikt būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” projektēšanu un autoruzraudzību par zemāk norādītām izmaksām:

|  |  |  |
| --- | --- | --- |
| Nr. | Darbu nosaukums | Darbu izmaksas  EUR bez PVN |
| **1.** | **Būvprojekta izstrādes uzsākšanai nepieciešamās dokumentācijas un materiālu saņemšana** |  |
| **2.** | **Būvprojekta izstrāde** |  |
| *2.1.* | *Vispārīgā daļa* |  |
| *2.2.* | *Inženierrisinājumu daļa* |  |
| *2.3.* | *Darbu organizācijas projekts* |  |
| *2.4.* | *Ekonomiskā daļa* |  |
| **3.** | **Būvprojekta saskaņošana un atzīmes saņemšana būvatļaujā par projektēšanas nosacījumu izpildi** |  |
|  | **Objekta projektēšanas izmaksas kopā (1+2+3):** |  |
| **4.** | **Autoruzraudzība** |  |
| **Kopā:** | |  |

Darbu veidi, kas nav iekļauti sarakstā, ir jāparedz kādā no sarakstā iekļautajām pozīcijām.

Amatpersonas (vai pilnvarotās personas) paraksts

Vārds, uzvārds un amats

**5.pielikums**

Iepirkuma procedūras nolikumam

“Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā”

projektēšana un autoruzraudzība

identifikācijas Nr. RS/2025/27

**LĪGUMS Nr.\_\_\_**

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, kura vārdā saskaņā ar \_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, kura vārdā saskaņā ar \_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, turpmāk abi kopā – Puses un atsevišķi arī – Puse, pamatojoties uz Pasūtītāja rīkotās iepirkuma procedūras “Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” (identifikācijas Nr. RS/2025/27) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Izpildītājs apņemas izstrādāt 4. trolejbusa maršruta Juglas posma elektroapgādes infrastruktūras izbūvi, Rīgā būvprojektu (turpmāk – Projekts).
   2. Izpildītājs Līgumā paredzēto Projektu izstrādā saskaņā ar Līgumam pievienoto Projektēšanas uzdevumu (Līguma pielikums Nr.\_), Darbu daudzumu un izmaksu sarakstu (Līguma pielikums Nr.\_), Projekta izstrādes grafiku (Līguma pielikums Nr.\_), ievērojot spēkā esošos Latvijas Republikas normatīvos aktus, standartus, Līguma noteikumus, iepirkuma procedūras noteikumus, Pasūtītāja rakstiski izteiktās prasības (turpmāk– Darbi). Gadījumā, ja Līguma darbības laikā tiek mainīti valsts normatīvie akti, kas regulē Projekta izstrādi (saskaņošanas, akceptēšanas, būvatļaujas u.tml.), Izpildītājam ir pienākums Darbus veikt saskaņā ar jaunajām – spēkā esošajām, normatīvo aktu prasībām.
   3. Pasūtītājs apņemas pieņemt atbilstoši Līguma nosacījumiem izstrādātu Projektu un samaksāt par veikto darbu saskaņā ar Līguma nosacījumiem.
   4. Pasūtītājs, atbilstoši Sabiedrisko pakalpojumu sniedzēju iepirkuma likuma 66.panta piektajai daļai, atkarībā no projektēšanas darbu nepieciešamības, var izmainīt plānoto projektēšanas darbu apjomu, ar nosacījumu, ka minēto izmaiņu apjoms nesasniedz 10 % (desmit procentus) no Līguma summas. Par projektēšanas darbu daudzumu izmaiņām Pasūtītājs savlaicīgi informē Izpildītāju un Izpildītājam šis paziņojums ir saistošs.
   5. Līguma izpildi Izpildītājs uzsāk nākamajā dienā pēc Līguma abpusēja parakstīšanas.
2. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir **\_\_\_\_\_\_ EUR** (\_\_\_\_\_\_\_ *euro* un \_\_\_ centi) bez PVN. PVN maksājams saskaņā ar normatīvajos aktos noteikto kārtību.
   2. Līguma kopējā summa iekļauj visus Izpildītāja izdevumus, kas saistīti ar Līgumā noteikto saistību izpildi (t.sk., projektēšanas organizācijas un izpildes izdevumi, personāla izmaksas, nodokļi, pieskaitāmās izmaksas, ar peļņu un riska faktoriem saistītās izmaksas, izmaksas apstiprinājumu, saskaņojumu, atļauju un licenču saņemšanai no nepieciešamajām institūcijām un komersantiem, izmaksas par Līgumā paredzēto apdrošināšanu un garantiju saņemšanu, apakšuzņēmēju darbu apmaksu, izmaksas, kas saistītas ar kļūdu un neatbilstību, kas radušās Izpildītāja vainas dēļ, novēršanu, izmaksas par galīgā Projekta sagatavošanu un nodošanu Pasūtītājam, konsultāciju sniegšanu Pasūtītājam u.c.). Līguma summa nedrīkst tikt grozīta visā Līguma izpildes laikā, izņemot Līgumā noteiktajos gadījumos.
   3. Līguma 2.1. punktā minēto summu Pasūtītājs samaksā Izpildītājam par būvprojektu 30 (trīsdesmit) kalendāra dienu laikā pēc būvprojekta ar Rīgas valstspilsētas pašvaldības Pilsētas attīstības departamenta atzīmi par projektēšanas nosacījumu izpildi nodošanas Pasūtītājam, abpusēji parakstīta pieņemšanas-nodošanas akta un rēķina no Izpildītāja saņemšanas.
   4. Izpildītājs uzņemas risku, t.i., nepieprasot papildus samaksu no Pasūtītāja, ja Darbu izpildes laikā tiek atklātas aritmētiskās kļūdas Izpildītāja piedāvājumā vai tiek konstatēts, ka Izpildītājs nav iekļāvis visus nepieciešamos Darbus saskaņā ar Līgumu, kļūdījies Darbu apjomos vai cenās, nav piedāvājis cenu par visu Darbu apjomu, kas nepieciešami Darbu pilnīgai pabeigšanai un nodošanai Pasūtītājam saskaņā ar Līgumu. Šajā punktā minētās papildus izmaksas, kas nepieciešamas, lai veiktu Darbus tādā apjomā un kvalitātē, kāds paredzēts Līgumā, sedz Izpildītājs.

**3. LĪGUMA IZPILDES TERMIŅŠ**

* 1. Līgumā paredzētos Darbus Izpildītājs veic **12 (divpadsmit)** mēnešu laikā no Līguma abpusējas parakstīšanas dienas.
  2. Darbu izpilde veicama saskaņā ar grafiku. Darbu izpildes termiņā ir iekļautas visas darbības, ko saskaņā ar normatīvajiem aktiem nepieciešams veikt Rīgas valstspilsētas pašvaldības Pilsētas attīstības departamentā, tajā skaitā, atzīmes par projektēšanas nosacījumu izpildi veikšana.
  3. Izpildītājs iesniedz Projektu saskaņošanai Pasūtītājam pirms to iesniegt Rīgas valstspilsētas pašvaldības Pilsētas attīstības departamentā.
  4. Līdzējiem savstarpēji rakstveidā vienojoties, zemāk norādītajos gadījumos Līguma izpildes termiņi var tikt pagarināti par laika periodu, kāds ir objektīvi nepieciešams konkrētajā gadījumā, ja:
     1. Līguma izpildi kavē no Izpildītāja gribas neatkarīgi apstākļi, par kuriem Izpildītājs savlaicīgi ir paziņojis Pasūtītājam un Pasūtītājs tos ir atzinis par attaisnojošiem;
     2. Līguma izpildi kavē nepārvaramas varas apstākļi, kas noteikti Līguma 8.1.punktā un par kuriem Līdzējs, kurš atsaucas uz nepārvaramas apstākļiem, ir paziņojis otram Līdzējam, tiklīdz šāda paziņošana kļuvusi attiecīgajam Līdzējam iespējama, bet ne vēlāk kā 10 (desmit) darba dienu laikā;
     3. Pasūtītājs nav izsniedzis Izpildītājam Līgumā noteiktos projektēšanas Darbu veikšanai nepieciešamos un Pasūtītāja rīcībā esošos dokumentus un Izpildītājs ir rakstveidā informējis Pasūtītāju par šādu saistību neizpildi un Pasūtītājs nav novērsis pārkāpumu 10 (desmit) darba dienu laikā no Izpildītāja paziņojuma saņemšanas, vai citā Līdzēju saskaņotā termiņā;
     4. Pasūtītāja Līgumā noteikto saistību savlaicīgas neizpildes dēļ ir tikusi apgrūtināta Izpildītāja Līgumā noteikto saistību izpilde, ja par saistību savlaicīgu neizpildi Izpildītājs ir rakstveidā brīdinājis Pasūtītāju un Pasūtītājs nav novērsis pārkāpumu 14 (četrpadsmit) kalendāra dienu laikā pēc Izpildītāja rakstiska brīdinājuma saņemšanas, vai citā Līdzēju saskaņotā termiņā;
     5. Rīgas valstspilsētas pašvaldības Pilsētas attīstības departamentam atzīmes par projektēšanas nosacījumu izpildi veikšanai ir nepieciešams ilgāks laiks kā normatīvajos aktos noteiktais termiņš;
     6. ir mainīts plānoto projektēšanas darbu apjoms un papildus darbu izpildei ir nepieciešams papildus laiks.

**4. Līdzēju pienākumi un tiesības**

* 1. Izpildītāja pienākumi:
     1. 5 (piecu) darba dienu laikā pēc Līguma abpusējas parakstīšanas iesniegt Pasūtītājam saskaņošanai aktualizēto Darbu izpildes Kalendāro grafiku;
     2. veikt Līgumā un tā pielikumos paredzēto Darbu izpildi saskaņā ar Kalendārajā grafikā norādītajiem termiņiem un Līguma 3.1.punktā noteikto termiņu;
     3. Ne vēlāk kā 5 (piecu) mēnešu laikā no Līguma abpusējas parakstīšanas dienas iesniegt Pasūtītājam starpziņojumu saskaņā ar Projektēšanas uzdevumā noteiktajām prasībām;
     4. veikt Projekta izstrādi saskaņā ar Pasūtītāja Projektēšanas uzdevumā noteiktajām prasībām, atbilstoši iepirkuma procedūrā iesniegtajam Izpildītāja piedāvājumam, atbilstoši Līguma nosacījumiem un noteikumiem un Latvijas Republikā spēkā esošiem normatīvajiem aktiem, kas saistīti ar Līguma izpildi;
     5. nodrošināt Līguma izpildi ar kvalificētu, atbilstoši sertificētu personālu, kurš veiks Darbu izpildi, nodrošināt speciālistu profesionālās civiltiesiskās atbildības apdrošināšanu, ja to paredz normatīvie akti;
     6. Projekta izstrādē ievērot būvprojekta izstrādes noteikumus un normatīvus, pielietojot Projektam izstrādes veidu, kas atbilst standartu un tehnisko noteikumu prasībām. Izpildītājs ir atbildīgs par sagatavotā Projekta atbilstību normatīvajiem aktiem;
     7. veikt nepieciešamās darbības Projekta saskaņošanai, atzīmes par projektēšanas nosacījumu izpildi saņemšanai Rīgas valstspilsētas pašvaldības Pilsētas attīstības departamentā, ievērojot Rīgas valstspilsētas pašvaldības Pilsētas attīstības departamenta norādījumus par nepieciešamajām Projekta korekcijām;
     8. Izpildītājam ir pienākums pēc visu Darbu pabeigšanas iesniegt Pasūtītājam apdrošināšanas sabiedrības izdotu profesionālās civiltiesiskās atbildības apdrošināšanas polisi par profesionālās darbības (Projekta izstrādes rezultātā) nodarītajiem zaudējumiem Pasūtītājam ar atbildības limitu, kas nav mazāks par Līguma 2.1.punktā norādīto līgumcenu (par katru projektējamo būvprojektu ir iesniedzama atsevišķa polise). Sākotnējam līgumam jābūt noslēgtam ne mazāk kā uz vienu gadu no atzīmes par projektēšanas nosacījumu izpildi saņemšanas Rīgas valstspilsētas pašvaldības Pilsētas attīstības departamentā dienas. Šī polise garantē Pasūtītājam iespēju saņemt zaudējumu atlīdzību, kas Pasūtītājam varētu rasties Projekta realizācijas gaitā, ja Projekts Izpildītāja vainas dēļ ir izstrādāts nekvalitatīvi, neatbilstoši Latvijas Republikas normatīvajiem aktiem. Vienlaicīgi ar apdrošināšanas polisi, Izpildītājs iesniedz Pasūtītājam apdrošināšanas prēmijas samaksu apliecinoša dokumenta kopiju. Ja noslēgtā apdrošināšanas līguma termiņš tuvojas beigām, bet būvdarbi vēl turpinās, Izpildītājam ir pienākums 5 darba dienas pirms spēkā esošā apdrošināšanas līguma darbības beigām iesniegt Pasūtītājam jaunu apdrošināšanas līgumu (vai pagarināt esošo) ar beigu termiņu līdz būvdarbu beigām.
     9. ja Izpildītājs neveic Darbus atbilstoši Līguma noteikumiem, Izpildītāja pienākums ir par saviem līdzekļiem iespējami īsākā laikā, bet ne vēlāk kā 10 (desmit) darba dienu laikā no trūkumu vai neatbilstību konstatēšanas brīža, novērst Pasūtītāja konstatētos Darbu izpildes trūkumus vai neatbilstības Līguma izpildē, kas radušās Izpildītāja vainas dēļ;
     10. pēc Pasūtītāja pieprasījuma 3 (trīs) darba dienu laikā no pieprasījuma saņemšanas sniegt Pasūtītājam informāciju vai atskaiti par līgumsaistību izpildi;
     11. piedalīties Pasūtītāja rīkotajās sanāksmēs un informēt par Projekta izstrādes gaitu;
     12. atbildēt par visiem zaudējumiem, kas saistīti ar nekvalitatīvu vai Līgumam neatbilstošu Darbu izpildi (tajā skaitā par zaudējumiem, kas Pasūtītājam rodas Projekta realizācijas laikā), un atlīdzināt Pasūtītājam zaudējumus pilnā apmērā, kas radušies ļauna nodoma, rupjas un vieglas neuzmanības rezultātā. Fakts, ka Pasūtītājs ir saskaņojis Projektu, neatbrīvo Izpildītāju no atbildības.
     13. pēc Projekta pieņemšanas no Pasūtītāja puses atbilstoši Pasūtītāja lūgumam Izpildītājs apņemas, neprasot papildus samaksu, sniegt Pasūtītājam rekomendācijas par Projekta risinājumiem, konsultācijas, informāciju, skaidrojumus, saskaņojumus, u.c. atbalstu. Izpildītājs ne vēlāk kā 3 (trīs) darba dienu laikā pēc Pasūtītāja lūguma saņemšanas, vai citā Līdzēju saskaņotā termiņā, izskata Pasūtītāja iesniegtos dokumentus, sniedz informāciju, rekomendācijas u.tml. un/vai veic citas darbības atbilstoši Pasūtītāja lūgumam;
     14. Līguma parakstīšanas dienā Izpildītājs iesniedz Pasūtītājam būvprojekta izstrādāšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts būvprojekta izstrādē.
     15. Pēc Līguma noslēgšanas iesniegt Pasūtītājam informāciju par tiesisko attiecību nodibināšanu ar konkursa nolikuma norādītajiem piesaistītajiem speciālistiem, ja tie nav Izpildītāja darbinieki.
  2. Izpildītāja tiesības:
     1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu, kā arī papildu apakšuzņēmēja iesaistīšanu Līguma izpildē.
     2. Izpildītāja Konkursa piedāvājumā norādīto personālu un apakšuzņēmējus, pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
        1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
        2. piedāvātais apakšuzņēmējs neatbilst Konkursa nolikumā izvirzītajam prasībām, kas attiecas uz apakšuzņēmējiem;
        3. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu iepirkuma procedūrā Izpildītājs atsaucies, apliecinot savu atbilstību konkursa nolikumā noteiktajām prasībām, vai tas atbilst Konkursa nolikuma minētajiem izslēgšanas nosacījumiem;
        4. uz piedāvāto apakšuzņēmēju, kura sniedzamo pakalpojumu cena ir vismaz 10 000 EUR, attiecas Konkursa nolikumā minētie izslēgšanas nosacījumi;
        5. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
     3. Izpildītājs drīkst veikt jauna apakšuzņēmēja, kura sniedzamo pakalpojumu cena ir vismaz 10 000 EUR, iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē. Pasūtītājs nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
        1. uz piedāvāto apakšuzņēmēju attiecas Konkursa nolikumā minētie izslēgšanas nosacījumi;
        2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
     4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 4.2.2. un 4.2.3.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 4.2.2. un 4.2.3.punktu.
     5. saņemt samaksu no Pasūtītāja par Izpildītāja izpildītajiem un Pasūtītāja pieņemtajiem Darbiem saskaņā ar Līguma noteikumiem;
     6. saņemt no Pasūtītāja Līguma izpildei nepieciešamo informāciju, ko Pasūtītājs nodrošina saskaņā ar Projektēšanas uzdevumu un Līguma noteikumiem.
  3. Pasūtītāja pienākumi:
     1. pirms Darbu izpildes uzsākšanas un Līguma darbības laikā nodrošināt Izpildītāju ar Līguma izpildei nepieciešamo dokumentāciju un informāciju, kura ir Pasūtītāja rīcībā vai kuras sniegšanu, saskaņā ar Projektēšanas uzdevumu, uzņēmies Pasūtītājs. Pārējās nepieciešamās informācijas un dokumentācijas vākšana, ja vien Līdzēji nav vienojušies citādāk, ir Izpildītāja pienākums, un ar to saistītās Izpildītāja izmaksas ir iekļautas Līguma summā;
     2. paziņot Izpildītājam par visiem no Pasūtītājs atkarīgiem, paredzamiem apstākļiem, kas var traucēt Izpildītājam izpildīt Līguma saistības, 5 (piecu) darba dienu laikā un nepieciešamības gadījumā Līgumā noteiktajā kārtībā pagarināt Projekta izstrādes pabeigšanas termiņu;
     3. saskaņot Projektu vai sniegt Izpildītājam motivētus iebildumus par Projekta nesaskaņošanu, pieņemt Rīgas valstspilsētas pašvaldības Pilsētas attīstības departamentā izskatītu un akceptētu Projektu ar atzīmi par projektēšanas nosacījumu izpildi, parakstīt Darbu pieņemšanas nodošanas aktu vai sniegt Izpildītājam motivētus iebildumus par Projekta nepilnībām.
     4. savlaicīgi un pilnā apjomā apmaksāt Izpildītāja kvalitatīvi veiktos un Pasūtītāja pieņemtos Darbus saskaņā ar Līguma noteikumiem.
  4. Pasūtītāja tiesības:
     1. Līguma izpildes laikā kontrolēt Izpildītāja līgumsaistību izpildi, pieprasīt no Izpildītāja informāciju par līgumsaistību izpildi un dot Izpildītājam norādījumus par Līgumā paredzēto Darbu veikšanu;
     2. pieprasīt, lai Izpildītājs par saviem līdzekļiem novērš Darbu izpildē pieļautos vai pēc Darbu izpildes konstatētos trūkumus vai nepilnības, kas radušās Izpildītāja vainas dēļ, iespējami īsākā laikā, bet ne vēlāk kā 10 (desmit) darba dienu laikā no trūkumu vai nepilnību konstatēšanas brīža;
     3. veikt Projekta ekspertīzi, lai pārliecinātos par izstrādātā Projekta un izpildīto Darbu atbilstību Līgumam, pieaicinot ekspertus vai citus speciālistus. Šāda ekspertīze ir saistoša Izpildītājam;
     4. nepieņemt izpildītos Darbus, ja Pasūtītājs konstatē, ka Darbu izpilde ir veikta nekvalitatīvi, nepilnīgi, neatbilstoši Līguma un normatīvo aktu noteikumiem, Projektā iztrūkst kāds no nepieciešamajiem dokumentiem.
     5. iegūt īpašuma tiesības uz Projektu pēc tam, kad Līdzēji ir Līgumā noteiktajā kārtībā parakstījuši Darbu nodošanas – pieņemšanas aktu. Pasūtītājs ir tiesīgs mainīt, pārstrādāt, pārskaņot, dalīt daļās un publicēt Izpildītāja iesniegto Projektu bez Izpildītāja atļaujas;
     6. Pasūtītājam ir tiesības sniegt Izpildītājam norādījumus, kā arī Projekta izstrādes procesā precizēt atsevišķi veicamos Darbus, nemainot kopējo Projekta apjomu un ievērojot tehniskās prasības.
     7. Pasūtītājam ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
     8. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā, kas saistīts ar šī līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 2.1.punktā par būvprojektu, apmērā.
     9. Gadījumā, ja Izpildītājs nepilda vai nepienācīgi pilda ar Līgumu uzņemtās saistības, Pasūtītājam ir tiesības bez Izpildītāja īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā Izpildītājs atsakās no jebkurām pretenzijām par minētās informācijas publiskošanu un/vai nodošanu trešajām personām.
     10. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
     11. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
     12. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
  5. Līdzēji apņemas neizpaust Līguma izpildes laikā iegūto konfidenciālo informāciju, kuru par tādu nosaka LR spēkā esošie normatīvie akti vai paši Līdzēji, trešajām personām bez otra Līdzēja rakstiskas piekrišanas, izņemot gadījumus, kad to normatīvajos aktos paredzētajā kārtībā pieprasa LR institūcijas, kurām uz to ir likumīgas tiesības. Šis noteikums ir spēkā gan Līguma darbības laikā, gan 3 (trīs) gadus pēc Darbu nodošanas - pieņemšanas akta abpusējas parakstīšanas.
  6. Projekta realizācijai Līdzējiem būs pienākums slēgt autoruzraudzības līgumu saskaņā ar Konkursa nolikumam pievienoto līguma projektu, atbilstoši Izpildītāja piedāvātajai cenai, tas ir \_\_\_\_\_\_\_\_\_ *euro* (\_\_\_\_\_\_*euro* un \_\_\_\_centi)bez PVN.

1. **Darbu nodošanas - pieņemšanas kārtība**
   1. Projekta veiksmīgai izstrādei, iepriekš vienojoties par tikšanās vietu un laiku, Līdzēji savstarpēji saskaņotā laikā var rīkot sanāksmes, kurās pārrunā Projekta izstrādes norisi, atbilstību Līguma noteikumiem, Projektēšanas uzdevumam un citiem Līgumam pievienotajiem dokumentiem. Sanāksmēs Līdzēji precizē neskaidros jautājumus, kā arī vienojas par nepieciešamajiem labojumiem Projektā, ja Projekts neatbilst Līguma noteikumiem. Pēc savas iniciatīvas katram no Līdzējiem ir tiesības organizēt sanāksmes ar otru Līdzēju, kurās tiek izskatīti jautājumi par Projekta izpildes gaitu, jebkādām problēmām, kas radušās (vai var rasties) un kavē Projekta kvalitatīvu vai savlaicīgu izpildi, un citi ar Līguma izpildi saistīti jautājumi.Pasūtītājam ir tiesības pieaicināt sarunās būvniecībā un projektēšanā kompetentus speciālistus, kā arī trešās personas.
   2. Līguma 5.1.punktā minēto sanāksmju gaita tiek protokolēta. Protokolu sastāda 2 (divos) oriģinālos eksemplāros un paraksta sanāksmes dalībnieki. Viens no abu Līdzēju parakstītiem protokola oriģināliem glabājas pie Pasūtītāja, otrs - pie Izpildītāja. Jebkādi iebildumi pret protokola saturu jāizvirza ne vēlāk kā 2 (divu) darba dienu laikā pēc protokola saņemšanas. Protokolēšanu veic Izpildītājs - latviešu valodā, iesniedzot vai nosūtot protokolu uz Pasūtītāja norādītu e-pastu 4 (četru) darba dienu laikā pēc notikušās sanāksmes.
   3. Izpildītājs ne retāk kā vienu reizi mēnesī iesniedz Pasūtītājam progresa atskaiti par iepriekšējā mēnesī izpildītajiem darbiem.
   4. Pēc Projekta saskaņošanas no Pasūtītāja puses, Izpildītājs iesniedz Projektu Rīgas valstspilsētas pašvaldības Pilsētas attīstības departamentā atzīmes par projektēšanas nosacījumu izpildi veikšanai.
   5. Pēc Rīgas valstspilsētas pašvaldības Pilsētas attīstības departamenta akcepta un atzīmes par projektēšanas nosacījumu izpildi, Izpildītājs iesniedz Pasūtītājam Projekta materiālus atbilstoši Projektēšanas uzdevumā (Līguma pielikums \_\_\_\_) noteiktajam, kas izstrādāti, ievērojot Projektēšanas uzdevumu, Līgumu. Projekta materiālus Izpildītājs iesniedz Pasūtītājam kopā ar nodošanas – pieņemšanas aktu. Pasūtītājs 10 (desmit) darba dienu laikā izvērtē iesniegto Projekta materiālu atbilstību un sniedz Izpildītājam informāciju par konstatētajām neatbilstībām vai paraksta nodošanas – pieņemšanas aktu.
   6. Ja, pieņemot Projektu vai tā atsevišķas sadaļas, Pasūtītājs konstatē neatbilstības Projektēšanas uzdevuma, Līguma vai normatīvo aktu noteikumiem, Izpildītājs neatbilstības novērš 10 (desmit) darba dienu laikā un atkārtoti iesniedz Projektu Pasūtītājam kopā ar nodošanas – pieņemšanas aktu.
   7. Līguma 5.6.punktā noteiktais trūkumu vai neatbilstību novēršanas termiņš neietekmē Līguma summu un termiņus un Pasūtītāja tiesības aprēķināt līgumsodu par Izpildītāja saistību izpildes kavējumu.
   8. Pasūtītāja tiesības iesniegt pretenzijas Izpildītājam atjaunojas, ja Projekta dokumentācijā atklājas kļūdas, kuras Pasūtītājs varēja konstatēt tikai būvniecības sagatavošanas (t.sk. iepirkuma izsludināšanas) un izpildes gaitā.
   9. Visa dokumentācija (atskaites, protokoli) un jebkurš cits produkts vai dokuments, kuru Līguma ietvaros ir izstrādājis Izpildītājs, pēc Projekta vai tā daļu nodošanas Pasūtītājam ir uzskatāms par Pasūtītāja īpašumu.

**6. Līdzēju atbildība**

* 1. Līgumā ar Izpildītāja vai nu saprotama paša Izpildītāja, tā darbinieku un/vai viņa piesaistīto apakšuzņēmēju un citu personu ļauns nodoms, rupja un viegla neuzmanība.
  2. Izpildītājs uzņemas pilnu atbildību par Projekta izstrādes pienācīgu veikšanu, Projekta kvalitāti, atbilstību Līgumam, Projektēšanas uzdevumam un normatīvajiem aktiem, kā arī pārējo līgumsaistību izpildi.
  3. Izpildītājs uzņemas pilnu atbildību par Projekta atsevišķu sadaļu savstarpējo atbilstību, Projekta saturu kopumā, pat, ja Projektu ir pieņēmis Pasūtītājs, kā arī Projekta izstrādei nepieciešamo dokumentu iesniegšanu Pasūtītājam.
  4. Izpildītājs nodrošina, ka Projekta izstrādes gaitā tiek pieprasīti un saņemti visi nepieciešamie dokumenti projektēšanai un veikti visi nepieciešamie izpētes darbi, lai pēc Projekta akcepta Pasūtītājam nebūtu nekādu šķēršļu tālākai Projekta realizēšanai.
  5. Ja kāda no Izpildītāja saistībām, kas izriet no Līguma, netiek pildīta Līgumā norādītajā termiņā, saskaņā ar Līgumā un/vai Kalendārajā grafikā noteiktajiem Projekta izstrādes termiņiem, Pasūtītājam ir tiesības aprēķināt un Izpildītājam ir pienākums samaksāt Pasūtītājam līgumsodu 0,1% apmērā no Līguma 2.1.punktā noteiktās Līguma kopējās summas par katru neizpildes kalendāro dienu līdz attiecīgās saistības pienācīgai izpildei, bet ne vairāk kā 10% (desmit procenti) no Līguma kopējās summas.
  6. Ja pēc Projekta nodošanas Pasūtītājam būvniecības sagatavošanas, t.sk., iepirkuma procedūras Projekta realizēšanai izsludināšanas, norises, līguma slēgšanas, būvdarbu norises laikā tiek konstatētas Izpildītāja pieļautas kļūdas Projekta tāmēs, rasējumos un citos Projekta dokumentos, ko, ievērojot pienācīgu rūpību, Izpildītājam vajadzēja paredzēt un novērst pirms Projekta nodošanas Pasūtītājam, Pasūtītājs ir tiesīgs pieprasīt un Izpildītājam jāmaksā Pasūtītājam līgumsods 100 (viens simts) *euro* apmērā par katru šādu konstatēto gadījumu.
  7. Ja Izpildītājs Līguma 4.1.13.punktā norādītajā termiņā nesniedz Pasūtītājam atbildes uz tā uzdotajiem jautājumiem par izstrādāto Projektu, tad Pasūtītājs ir tiesīgs pieprasīt un Izpildītājam jāmaksā Pasūtītājam līgumsods 150 (viens simts piecdesmit) *euro* apmērā par katru gadījumu.
  8. Ja Pasūtītājs nepamatoti kavē Līgumā noteiktos Darbu apmaksas termiņus, tad Izpildītājam ir tiesības aprēķināt un Pasūtītājam ir pienākums, pamatojoties uz Izpildītāja izrakstītu rēķinu, samaksāt Izpildītājam līgumsodu 0,1% apmērā no termiņā nesamaksātās summas par katru nokavēto kalendāro dienu, bet ne vairāk kā 10% (desmit procenti) no kopējās kavētā maksājuma summas.
  9. Ja Izpildītājs atsakās slēgt Līguma 4.6. punktā paredzēto autoruzraudzības līgumu, Izpildītājs maksā Pasūtītājam līgumsodu 2 (divu) līguma summu apmērā no būvprojekta autoruzraudzības līguma summas.
  10. Līdzēji ir savstarpēji atbildīgi par līgumsaistību pārkāpšanu un zaudējumu nodarīšanu otram Līdzējam. Līdzējs, kas vainīgs Līguma saistību pārkāpšanā, atlīdzina otram Līdzējam nodarītos zaudējumus.
  11. Ja Pasūtītājs ir aprēķinājis kādu no Līgumā atrunātajiem līgumsodiem, apmaksājot Izpildītāja iesniegtos rēķinus, Pasūtītājam ir tiesības veikt līgumsoda ieturējumu.
  12. Līgumsoda samaksa neatbrīvo Līdzējus no Līgumā noteikto saistību pilnīgas izpildes, kā arī nav uzskatāma par zaudējumu atlīdzināšanu.

1. **Strīdu izskatīšanas kārtība**
   1. Strīdi, kas Līdzējiem rodas izpildot Līgumu, tiek risināti pārrunu ceļā, bet ja vienošanos šādā veidā panākt nav iespējams, tad jebkurš strīds, nesaskaņa vai prasība, kas saistīti ar Līgumu, tā izbeigšanu, grozīšanu vai spēkā esamību, tiek risināti Latvijas Republikas tiesā, saskaņā ar spēkā esošajiem Latvijas Republikas normatīvajiem aktiem.
2. **Nepārvarama vara**
   1. Līdzēji ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (*nepārvarama vara, force majeure*), ko attiecīgais Līdzējs nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks.
   2. Līdzējam, kurš atsaucas uz nepārvaramas varas apstākļiem, par to iestāšanos un izbeigšanos jāpaziņo rakstveidā otram Līdzējam, tiklīdz šāda paziņošana kļuvusi attiecīgajam Līdzējam iespējama, bet ne vēlāk kā 10 (desmit) darba dienu laikā. Ja šāds paziņojums nav nosūtīts, paziņojumu nenosūtījušais Līdzējs atbild otram Līdzējam par visiem zaudējumiem, kuri pēdējam radušies.
   3. Ja nepārvaramas varas apstākļi turpinās ilgāk par 2 (diviem) mēnešiem, katram no Līdzējiem ir tiesības vienpusēji atkāpties un izbeigt Līgumu. Šajā gadījumā neviens no Līdzējiem nav atbildīgs par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.
3. **Līguma darbības TERMIŅŠ**
   1. Līgums stājas spēkā ar tā abpusējas parakstīšanas dienu un darbojas līdz Līdzēju saistību pilnīgai izpildei.
   2. Līgums ir saistošs Pasūtītājam un Izpildītājam, kā arī likumīgiem tiesību un saistību pārņēmējiem.
   3. Visi Līguma grozījumi ir spēkā, ja tie ir sastādīti rakstiski un tos parakstījuši abu Līdzēju pilnvarotie pārstāvji. Tie pievienojami Līgumam kā pielikumi un kļūst par Līguma neatņemamu sastāvdaļu.
   4. Pasūtītājs ir tiesības jebkurā brīdī izbeigt Līgumu, 1 (vienu) kalendāro mēnesi iepriekš rakstveidā brīdinot Izpildītāju. Šādā gadījumā Pasūtītājs apmaksā Izpildītāja faktiski izpildītos darbu.
4. **Nobeiguma noteikumi**
   1. Līguma izpildē iesaistītais Konkursa piedāvājumā norādītais personāls:

10.1.2. speciālisti atbilstoši Konkursa piedāvājumam \_\_\_\_\_\_\_\_\_\_\_\_.

Līguma izpildes laikā, nepieciešamības gadījumā un sekmīgai Līguma izpildei, Izpildītājs piesaista citus speciālistus ar kvalifikāciju, kas netika norādīta Konkursā.

* 1. Lai organizētu Līdzēju sadarbību Līguma izpildē Līguma darbības laikā, Līdzēji norīko par Līguma izpildi atbildīgās personas:
     1. no Pasūtītāja puses:\_\_\_\_\_\_\_\_\_\_\_\_\_\_\_\_
     2. no Izpildītāja puses: \_\_\_\_\_\_\_\_\_\_\_\_\_\_\_\_
  2. Izpildītāja pārstāvi informē par darba vides riskiem, nosūtot informāciju uz Līgumā norādītā Izpildītāja pilnvarotās personas e-pasta adresi, Pasūtītāja \_\_\_\_\_\_\_\_, mob.tālr. \_\_\_\_\_, e-pasta adrese: [\_\_\_\_\_\_\_\_.](mailto:inara.kackane@rigassatiksme.lv)
  3. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā latviešu valodā un nododama otram Līdzējam personīgi pret parakstu vai nosūtāma uz e-pastu vai ierakstītā vēstulē ar pasta vai ar kurjerpasta starpniecību uz Līgumā norādīto vai Līdzēja Līgumā noteiktajā kārtībā paziņoto juridisko adresi.
  4. Gadījumā, ja kāds no Līdzējiem maina savu juridisko adresi, bankas rekvizītus un/vai nomainās kāda no Līdzēja atbildīgajām personām, tas ne vēlāk kā 5 (piecu) darba dienu laikā pēc izmaiņu veikšanas rakstiski paziņo par to otram Līdzējam. Par zaudējumiem, kas var rasties sakarā ar šo izmaiņu nesavlaicīgu un nepienācīgu paziņošanu, pilnā apjomā atbild vainīgais Līdzējs.
  5. Ja kāds no Līguma noteikumiem zaudē juridisko spēku, tas neietekmē pārējos Līguma noteikumus.
  6. Līdzējiem vienmēr ir saistošas Līguma un tā pielikumu prasības un noteikumi kopumā. Vārdi daudzskaitlī ietver sevī arī vārdus vienskaitlī un otrādi.
  7. Jautājumos, kas nav atrunāti Līgumā, Līdzēji vadās no Latvijas Republikā spēkā esošajiem normatīvajiem aktiem.
  8. Visi Līguma sadaļu virsraksti ir doti, lai sekmētu Līguma labāku pārskatāmību, un nekādā veidā nav izmantojami Līguma noteikumu iztulkošanai vai interpretācijai.

1. **LĪDZĒJU REKVIZĪTI**

|  |  |
| --- | --- |
| **PASŪTĪTĀJS:**  **\_\_\_\_\_\_\_\_\_\_\_\_\_\_\_\_\_\_\_** | **IZPILDĪTĀJS** |

**8. pielikums**

Iepirkuma procedūras nolikumam

“Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā”

identifikācijas Nr. RS/2025/27

**LĪGUMS Nr.\_\_\_**

*par autoruzraudzību*

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, kura vārdā saskaņā ar \_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, kura vārdā saskaņā ar \_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, turpmāk abi kopā – Puses un atsevišķi arī – Puse, pamatojoties uz Pasūtītāja rīkotās iepirkuma procedūras “Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” (identifikācijas Nr. RS/2025/27) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Pasūtītājs uzdod un Izpildītājs apņemas veikt autoruzraudzības darbus saskaņā ar Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, turpmāk – autoruzraudzība, būvobjektam “4. trolejbusa maršruta Juglas posma elektroapgādes infrastruktūras izbūve, Rīgā*”* turpmāk – Būvobjekts, ievērojot visus Līguma noteikumus.
2. **AUTORUZRAUDZĪBAS VEIKŠANAS TERMIŅŠ**
   1. Līgums stājas spēkā tā abpusējas parakstīšanas dienā.
   2. Autoruzraudzības veikšanas termiņš Būvobjektā tiek noteikts visā būvdarbu periodā līdz Būvobjekta pieņemšanai ekspluatācijā.
3. **LĪGUMA SUMMA UN NORĒĶINU KĀRTĪBA**
   1. Līguma kopējā summa tiek noteikta \_\_\_\_\_\_\_\_\_\_\_\_ *euro* (\_\_\_\_\_ *euro* un \_\_\_\_\_\_centi) bez PVN. PVN maksājams normatīvajos aktos noteiktajā kārtībā.
   2. Norēķinu kārtība:
      1. samaksu par autoruzraudzību, kas nepārsniedz 90 (deviņdesmit) % no Līguma summas, Pasūtītājs veic būvprojekta realizācijas laikā reizi mēnesī proporcionāli veiktajiem un Pasūtītāja pieņemtajiem būvdarbiem Būvobjektā. Samaksu par attiecīgajā mēnesī veiktajiem autoruzraudzības darbiem Pasūtītājs veic 30 (trīsdesmit) kalendāra dienu laikā no ikmēneša autoruzraudzības darbu nodošanas – pieņemšanas akta abpusējās parakstīšanas un Izpildītāja rēķina iesniegšanas;
      2. atlikusī Līguma summa tiek samaksāta 30 (trīsdesmit) kalendāra dienu laikā pēc Būvobjekta nodošanas ekspluatācijā un Izpildītāja rēķina iesniegšanas.
   3. Pasūtītājs, atkarībā no autoruzraudzības nepieciešamības, var izmainīt plānoto autoruzraudzības apjomu, ar nosacījumu, ka minēto izmaiņu apjoms nesasniedz 10% (desmit procentus) no Līguma summas. Par izmaiņām Pasūtītājs savlaicīgi informē Izpildītāju un Izpildītājam šis paziņojums ir saistošs.
4. **AUTORUZRAUDZĪBAS NOTEIKUMI**
   1. Izpildītāja norādījumi ir saistoši būvuzņēmējam no brīža, kad tie ir ierakstīti autoruzraudzības žurnālā.
   2. Izpildītāja pienākums ir nekavējoties informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.
   3. Pasūtītājam ir tiesības izvirzīt pretenzijas par autoruzraudzības veikšanu, ja tā pilnīgi vai daļēji neatbilst Līguma noteikumiem, LR Būvnormatīviem un Pasūtītāja rakstiski noformulētām prasībām.
   4. Līgumā noteikto autoruzraudzības darbu izpilde tiek fiksēta ar nodošanas-pieņemšanas aktu pēc autoruzraudzības darbu pabeigšanas (Līguma 2.2.punkts).
   5. Pasūtītājs paraksta nodošanas – pieņemšanas aktu 10 (desmit) darba dienu laikā pēc tā saņemšanas vai arī norāda argumentētus iemeslus tā neparakstīšanai.
5. **IZPILDĪTĀJA PIENĀKUMI**
   1. Izpildītājam jāveic autoruzraudzība Būvobjektā atbilstoši Līguma noteikumiem, nodrošinot Būvprojekta autentisku realizāciju dabā.
   2. Veicot autoruzraudzību, Izpildītājam jāievēro Latvijas Republikā spēkā esošie normatīvie akti un Pasūtītāja norādījumi.
   3. Izpildītājam ir pienākums apmeklēt darba vadības vai pēc Pasūtītāja lūguma arī citas ar būvprojekta realizāciju saistītas sanāksmes (tikšanās), kā arī nodrošināt regulāru autoruzraudzības veikšanu Būvobjektā un regulāru apsekojuma rezultātu ierakstīšanu autoruzraudzības žurnālā visā būvdarbu veikšanas laikā.
   4. Pēc Pasūtītāja pieprasījuma Izpildītājam sadarbības ietvaros jānodrošina nepieciešamo labojumu veikšanu būvprojektā. Izpildītājam ir pienākums nekavējoties informēt Pasūtītāju par nepieciešamību veikt labojumus būvprojektā, neatkarīgi no tā, vai šāda nepieciešamība radusies Izpildītāja kļūdas vai citu iemeslu dēļ.
   5. Kļūdas būvprojektā Izpildītājam jālabo uz sava rēķina.
   6. Izpildītājam uz Līguma noslēgšanas dienu ir jābūt noslēgtam apdrošināšanas līgumam atbilstoši Ministru kabineta 2014.gada 19.augusta noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” nosacījumiem un pēc Pasūtītāja pieprasījuma 1 (vienas) darba dienas laikā minētais apdrošināšanas līgums jāiesniedz Pasūtītājam.
   7. Līguma parakstīšanas dienā Izpildītājs iesniedz Pasūtītājam autoruzraudzības pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts autoruzraudzības pakalpojumu sniegšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu Izpildītājs iesniedz Pasūtītājam rakstveidā, nosūtot to uz Pasūtītāja juridisko adresi 2 (divu) darba dienu laikā no attiecīgo izmaiņu iestāšanās dienas.
6. **LĪDZĒJU PIENĀKUMI**
   1. Pasūtītājs nodrošina Izpildītājam piekļūšanu Būvobjektam Līguma izpildes laikā.
7. **LĪDZĒJU SAISTĪBAS**
   1. Līdzēji ir atbildīgi par Līgumā norādīto saistību pildīšanu un normatīvo aktu ievērošanu. Atbildība par autoruzraudzību ir noteikta saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi”.
   2. Līdzēju saistības pret otru Līdzēju vai trešajām personām ietver atbildību par zaudējumiem, kas nodarīti otram Līdzējam vai trešajām personām saskaņā ar LR normatīvajiem aktiem.
   3. Apmaksas termiņa nokavēšanas gadījumā Izpildītājam ir tiesības piemērot un Pasūtītājam, pamatojoties uz Izpildītāja iesniegto rēķinu, ir pienākums maksāt Izpildītājam līgumsodu 0,1% apmērā no laikus nesamaksātas summas, neieskaitot PVN, par katru nokavēto dienu, bet ne vairāk kā 10% no laikus nesamaksātas summas.
   4. Par Līguma 5.6. un 5.7.punktā noteiktā termiņa kavējumu Pasūtītājs ir tiesīgs piemērot Izpildītājam un Izpildītājs, pamatojoties uz Pasūtītāja iesniegto rēķinu, samaksā Pasūtītājam līgumsodu 30,00 (trīsdesmit) *euro* par katru nokavējuma dienu.
   5. Pasūtītājs ir tiesīgs piemērot Izpildītājam un Izpildītājs, pamatojoties uz Pasūtītāja iesniegto rēķinu, samaksā Pasūtītājam līgumsodu 300,00 (trīs simti) *euro* apmērā par katru konstatēto autoruzraudzības pārkāpumu (netiek veikta autoruzraudzība, netiek veiktas regulāras atzīmes autoruzraudzības žurnālā par darba gaitu un atkāpēm no projekta, tiek slēptas darba atkāpes, neatrunājot tās žurnālā u.c. pārkāpumi). Līgumsods tiek ieturēts no Izpildītājam izmaksājamām summām.
   6. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu, kā arī papildu apakšuzņēmēja iesaistīšanu Līguma izpildē.
   7. Izpildītāja Konkursa piedāvājumā norādīto personālu un apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
      1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
      2. piedāvātais apakšuzņēmējs neatbilst Konkursa nolikumā izvirzītajam prasībām, kas attiecas uz apakšuzņēmējiem;
      3. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu iepirkuma procedūrā Izpildītājs atsaucies, apliecinot savu atbilstību konkursa nolikumā noteiktajām prasībām, vai tas atbilst Konkursa nolikuma minētajiem izslēgšanas nosacījumiem;
      4. piedāvātais apakšuzņēmējs, kura sniedzamo pakalpojumu cena ir vismaz 10 000 EUR, atbilst Konkursa nolikuma minētajiem izslēgšanas nosacījumiem;
      5. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   8. Izpildītājs drīkst veikt jauna apakšuzņēmēja, kura sniedzamo pakalpojumu cena ir vismaz 10 000 EUR, iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē. Pasūtītājs nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
      1. uz piedāvāto apakšuzņēmēju attiecas Konkursa nolikumā minētie izslēgšanas nosacījumi;
      2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   9. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 7.7. un 7.8.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7.7. un 7.8.punktu.
8. **LĪGUMA IZBEIGŠANA UN IZPILDE**
   1. Līdzējiem ir tiesības vienpusēji izbeigt Līgumu, rakstiski paziņojot par to otram Līdzējam, ja otrs Līdzējs nav izpildījis vienu vai vairākas Līgumā noteiktās saistības un pēc rakstiska brīdinājuma saņemšanas saistību nepildīšana nav novērsta 15 (piecpadsmit) darba dienu laikā.
   2. Līgums tiek uzskatīts par izpildītu, kad Līdzēji ir pilnībā abpusēji izpildījuši Līguma saistības - Pasūtītājs ar nodošanas-pieņemšanas akta parakstīšanu ir apstiprinājis autoruzraudzības pakalpojumu saņemšanu un apmaksājis Izpildītājam faktiski izpildītos un Pasūtītājam nodotos darbus.
   3. Pasūtītājam ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   4. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā, kas saistīts ar šī līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā.
   5. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   6. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
   7. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
9. **STRĪDU IZŠĶIRŠANAS KĀRTĪBA**
   1. Strīdus, kas Līdzējiem rodas Līguma sakarā, vispirms tiek risināti sarunu ceļā, Līdzējiem vienojoties.
   2. Ja Līdzēji nevar panākt vienošanos un Līdzējiem pieņemamu risinājumu, strīdīgais jautājums izskatāms Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
10. **NEPĀRVARAMA VARA**
    1. Līdzēji nav atbildīgi, iestājoties nepārvaramas varas apstākļiem, kurus Līdzēji nevarēja ne paredzēt, ne novērst saprātīgiem līdzekļiem.
    2. Līdzējam, kura saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otram Līdzējam, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
    3. Gadījumā, ja rodas nepārvaramas varas apstākļi, kas ietekmē Līguma izpildes termiņus, bet Līgums tomēr var tikt izpildīts, Līdzēji saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par 1 (vienu) mēnesi, Līdzējiem ir tiesības vienpusēji izbeigt Līguma darbību, veicot norēķinu par Izpildītāja faktiski izpildīto un Pasūtītāja pieņemto autoruzraudzību.
11. **CITI NOTEIKUMI**
    1. Lai sekmīgi vadītu Līguma izpildi, Izpildītājs un Pasūtītājs nozīmē kontaktpersonas, kurām ir tiesības darboties Līdzēju vārdā saistībā ar Līgumu. Līdzējiem ir tiesības nomainīt kontaktpersonas, savlaicīgi par to brīdinot otru Līdzēju.
    2. Līdzēju kontaktpersonas:
       1. Pasūtītāju pārstāv: \_\_\_\_\_\_\_\_\_\_\_\_\_\_\_\_\_\_\_\_.
       2. Izpildītāju pārstāv: \_\_\_\_\_\_\_\_\_\_\_\_\_\_\_\_\_\_\_\_\_.
    3. Līgums stājas spēkā no tā parakstīšanas brīža un darbojas līdz tā pilnīgai saistību izpildei.
    4. Līguma grozījumi ir spēkā tikai tad, ja tie ir noformēti rakstveidā un tos ir parakstījuši abi Līdzēji.
    5. Līgums sagatavots un parakstīts \_\_\_\_\_\_\_.
12. **LĪDZĒJU REKVIZĪTI UN PARAKSTI**

|  |  |
| --- | --- |
| **PASŪTĪTĀJS:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_\_\_/ | **IZPILDĪTĀJS:**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_\_\_/ |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)